Nilai Ringgit Terus Lemah, Rakyat Singapura Beratur Panjang Mahu Tukar Dengan Dolar

Pengurup wang di Singapura menyaksikan lonjakan orang yang beratur untuk membeli ringgit Malaysia selepas nilai mata wang itu terus lemah berbanding dolar Singapura, lapor Channel News Asia.

Dolar mencecah paras tertinggi sepanjang masa pada S$3.17 berbanding ringgit semalam, dengan beberapa kedai pengurup wang difahamkan kehabisan stok mata wang Malaysia.

Dengan dua negara kini sedang beralih ke fasa endemik dan terkesan dengan wabak COVID-19, dilaporkan bahawa kadar pertukaran semasa mengatasi paras tertinggi sebelum ini iaitu S$3.16 kepada satu ringgit.

Akibat daripada kesan ini, barisan panjang terbentuk di beberapa lokasi di tengah kota Singapura bermula sejak petang semalam.

Sekurang-kurangnya tujuh cawangan yang beroperasi di pejabat dan menara runcit The Arcade kehabisan mata wang Malaysia menjelang petang.

Beberapa pengurup wang pula mendakwa permintaan terhadap ringgit sebenarnya sudah mula meningkat sejak minggu lalu dan kemuncaknya adalah semalam.

Bagi pengurup wang yang masih mempunyai stok ringgit, dilaporkan terdapat pelanggan yang mahu menukar sehingga S$4,000 (RM12,696).

“Saya tiada stok lagi. Baru habis hari ini,” kata seorang pekerja di Hasan Trading Money Exchange, yang hanya mahu dikenali sebagai Ismail.

“Cuti semakin tiba, sebab itu orang ramai membeli ringgit. Hari Raya juga sangat penting,” katanya sambil menyatakan pembukaan semula sempadan antara Malaysia dan Singapura.

Ini kesan jika kerajaan gagal kawal pencetakan wang ringgit yang perlu anda tahu. Rujuk pautan di bawah untuk membaca.

Ini Kesan Jika Kerajaan Gagal Kawal Pencetakan Wang Ringgit Yang Perlu Anda Tahu


Nilai Saham Syarikat Indonesia Meningkat Selepas Elon Musk Makan Gula-Gula Kopiko

Semasa delegasi Indonesia datang berjumpa dengan pemilik persendirian Twitter yang baharu, Elon Musk pada baru-baru ini, mereka telah menghadiahkan manusia terkaya dunia itu dengan Kopiko, gula-gula berperisa kopi yang cukup terkenal di rantau Asia.

Dalam satu video yang dikongsikan oleh akaun Instagram @dagelan, Menteri Penyelaras Hal Ehwal Maritim dan Pelaburan Indonesia, Luhut Binsar Panjaitan telah memberikan satu pek Kopiko kepada Elon Musk setelah perbincangan antara mereka telah selesai.

“Ini ialah gula-gula kopi, Kopiko,” kata Luhut kepada Elon Musk yang sedang membuka pek gula-gula tersebut.

“Ada apa-apa lagi dari Indonesia yang saya boleh rasa?” seloroh Elon Musk sambil memasukkan Kopiko ke dalam mulutnya.

Sejurus merasainya buat kali pertama, Elon Musk mengucapkan ‘Very Good‘ sambil mengangkat kedua-dua tangan menunjukkan thumbs up sebagai tanda gula-gula Kopiko itu sedap.

Perkongsian video itu telah membuatkan warganet dari Indonesia yang berasa bangga apabila melihat manusia yang mempunyai kekayaan USD264.6 bilion itu merasai kesedapan gula-gula berperisa kopi kebanggaan negara mereka.

Strategi KOPIKO yg menarik https://t.co/oe26ZzIvuM

Kopiko to the moon 🚀🌕 https://t.co/40z3j4K12b

Saham Mayora To The Moon https://t.co/J76SJ7qPy2

— Maruf Efendi (@fendistark) April 26, 2022

Untuk makluman semua, jenama Kopiko ini dimiliki oleh PT Mayora Indah Tbk, lebih dikenali sebagai Mayora. Ia sebuah syarikat makanan dan minuman Indonesia yang ditubuhkan pada 17 Februari 1977. Syarikat itu diiktiraf sebagai pengeluar gula-gula kopi terbesar di dunia melalui jenama Kopiko.

Saham Mayora dilaporkan telah meningkat seketika sejurus rakaman gambar dan video Elon Musk memakan Kopiko mula tular di media sosial pada hari semalam.

Dengan jumlah pengikut Twitter @elonmusk yang sudah mencecah 89.5 juta, sedikit sebanyak aksi Elon Musk itu memberikan impak sebagai antara pemasaran produk paling santai pada tahun ini.

Baca reaksi netizen apabila melihat Elon Musk seperti ‘baru bangun tidur’ apabila menerima kunjungan delegasi dari Indonesia ke ibu pejabat Tesla Gigafactory pada baru-baru ini.

Macam Baru Bangun Tidur, Penampilan Elon Musk Jumpa Delegasi Indonesia Curi Tumpuan

Bagaimana Satu ‘Tweet’ Dari Elon Musk, Mampu Beri Untung Berbilion Dolar Kepada Syarikat Ini

Gula-Gula Kegemaran Rakyat Malaysia Muncul Dalam Drama Vincenzo Curi Perhatian Ramai


Nilai Syarikat WeWork Terpaksa Diturunkan Sebanyak RM155 Bilion Sepanjang Sembilan Bulan

Seringkali kita melihat syarikat yang menerima suntikan dana melibatkan puluhan bilion lebih mudah untuk mengembangkan bisnes mereka berbekalkan modal yang ada.

Namun lain ceritanya pada kali ini apabila syarikat WeWork yang sebelum ini pernah menerima dana daripada Softbank terpaksa menurunkan nilai syarikat mereka yang sebelum ini bernilai $42 bilion (RM196.35 bilion) kepada $10 bilion (RM41.78 bilion) dalam jangka masa 10 bulan bermula Januari 2019.

Untuk pengetahuan, syarikat ini berjaya memaparkan keuntungan yang memberangsangkan sejak 2016 sehingga 2018 dengan jumlah keuntungan bersih bernilai $1.82 bilion (RM7.61 bilion). Hal ini sekaligus membuatkan syarikati ini mudah menerima pelaburan daripada beberapa syarikat.

Melalui pelaburan yang diterima termasuk daripada Softbank, WeWork sudah berjaya melebarkan jumlah penawaran ruangan co-working mereka kepada 520 tempat seluruh dunia serta mengumpul sebanyak 527,000 langganan dariapda orang ramai.

Kejayaan syarikat ini diteruskan lagi pada enam bulan pertama tahun ini apabila WeWork berjaya mengumpul sebanyak $1.54 bilion (RM6.44 bilion) sekaligus membuatkan syarikat ini optimis untuk melancarkan IPO seawal bulan hadapan.

Langit tidak selalu cerah, disebalik keuntungan yang diterima sebelum ini syarikat ini terpaksa menanggung rugi sejak beberapa bulan kebelakangan ini apabila berlaku konflik dalaman syarikat melibatkan pengasas dan CEO syarikat ini, Adam Neumann.

Selain itu, usaha melebarkan jaringan mereka dilihat gagal di beberapa tempat selepas beberapa ruangan co-working gagal mendapat keuntungan seperti yang diharapkan. Jumlah pelanggan yang menggunakan servis mereka yang rendah berdasarkan jumlah yang dilaburkan membuatkan syarikat ini kini dalam masalah.

Menilai daripada laporan kewangan semasa, WeWork yang sebelum ini bernilai $42 bilion (RM196.35 bilion) terpaksa diturunkan nilainya kepada $10 bilion (RM41.78 bilion) untuk disenaraikan di IPO. Keyakinan pelabur untuk melabur kepada syarikat ini sejak akhir-akhir ini juga dilaporkan semakin berkurangan. Pastinya syarikat ini memerlukan magis baru untuk mengembalikan kepercayaan pelabur serta menarik orang ramai menggunakan servis mereka.

Berminat dengan artikel bisnes melibatkan IPO? Kami kongsikan kepada beberapa lagi syarikat lain yang turut terlibat dengan IPO. Klik pautan dibawah untuk membacanya.

Nasi Kandar Pelita Dalam Perancangan Tawar IPO Awal Tahun Hadapan

Mr D.I.Y. Bersedia Untuk Memasuki IPO Dengan Nilai RM1.5 Bilion

Xiaomi Bersedia Untuk Memasuki IPO Dengan Nilai RM39.3 Bilion


Wanita Ini Benar-Benar Mahu Bekerja Dengan Airbnb Dan Sanggup Buat Sejauh Ini

Nina Mufleh, yang berpindah dari Timur Tengah dan sudah menetap di San Francisco selama setahun, benar-benar mahu bekerja untuk Airbnb. Beliau sudah cuba untuk berhubung dengan syarikat itu melalui e-mel dan tawaran kerja kosong tetapi masih tidak bernasib baik. Lalu, beliau mengambil keputusan untuk ke tahap seterusnya dengan mewujudkan resume online dengan reka bentuk laman web Airbnb.

Mufleh telah menghantar resume ini kepada kawannya pada Isnin lepas untuk maklum balas dan telah menghantarnya ke Airbnb pada hari Selasa, dan telah menarik perhatian bukan sahaja dari syarikat itu, tetapi juga kepada orang awam.

Apa yang menarik, resume beliau tidak menceritakan tentang pengalaman lampaunya (yang boleh didapati dari profil LinkedIn beliau), tetapi mengisahkan apa yang beliau tahu tentang industri pelancongan, apa yang beliau boleh sumbang kepada Airbnb dan apa yang beliau fikir syarikat itu perlu buat pada masa hadapan.

Mufleh telah berusaha menghubungi syarikat ini buat berbulan-bulan lamanya. Meskipun berjaya bertemu dengan wakil syarikat, namun tidak pernah satupun bertukar menjadi tawaran pekerjaan kepada beliau. Kakak beliau telah menasihati untuk melupakan hasratnya kerana beliau telah melakukan segala yang terdaya.

“Saya benar-benar fikir saya belum buat semua yang saya mampu lakukan,” kata Mufleh. “Saya telah melakukan perkara yang sama berulang kali, tetapi saya belum melakukan sesuatu dengan pendekatan baru.”

Berikut adalah beberapa screenshot dari resume beliau, yang kelihatan seperti profil tuan rumah Airbnb. Anda boleh melihat resume beliau sepenuhnya di laman web beliau Nina4Airbnb.com.

Beliau bukan sahaja menarik perhatian CEO dan CMO Airbnb, tetapi beliau akan menghadiri temuduga dengan recruiter dari syarikat itu minggu ini. Beliau mengambil masa seminggu untuk menyediakan resume, termasuklah mengumpul data, menyelidik pasaran, dan bekerja dengan pereka laman web.

Mufleh terpesona dengan budaya dan pelancongan sejak belia bekerja denngan Permaisuri Rania Al Abdullah, permaisuri Jordan, dari tahun 2006 hingga 2009.

“Beliau memberi tumpuan kepada dialog pelbagai budaya, dan itu sesuatu yang memandu kerjaya saya,” kata Mufleh.

Maklum balas yang diterima selepas dia menghantar resume adalah mengejutkan.

“[Ini adalah] keputusan yang saya harapkan,” katanya. “Tetapi sebahagian daripada diri saya tidak menyangka ia akan menjadi sebegini cepat dan menyeronokkan.”

LIKE dan FOLLOW Vocket di Facebook serta Instagram


9 Tip Kemas Rumah Bersama Anak Kecil Menjelang Raya

Ibu bapa yang ada anak-anak kecil yang lasak lagi aktif dah tentu pening kepala nak mengemas rumah untuk raya nanti. Baru bersih dikemas, tak sampai 15 minit dah bersepah semula. Baru saja simpan semua mainan dalam kotak, sekelip mata semuanya dah bertaburan di lantai pula.

Bagaimana mahu kemaskan rumah sebagai persediaan raya dengan kehadiran anak-anak kecil ini? Ikuti tip berikut.

Memang mencabar untuk melibatkan anak dalam aktiviti mengemas dan membersih rumah, tetapi ia lebih baik untuk mereka merasai dan melakukan aktiviti tersebut bersama ibu bapa daripada menganggap mereka sebagai masalah atau punca. Boleh minta lapkan perabot atau almari.

Anak kecil memang takkan dapat mengemas begitu sempurna. Namun, mereka masih boleh diharapkan untuk lakukan setakat yang mereka mampu sesuai dengan usia mereka. Ibu bapa tak perlulah mengharapkan kesempurnaan, sebaliknya menghargai usaha mereka membantu dan latih mereka dari semasa ke semasa.

Cuba beri satu arahan yang jelas dalam satu-satu masa. Bagi anak yang berusia 5 ke 6 tahun, arahan seperti ‘bersihkan bilik kamu’ adalah terlalu umum sebaliknya cuba berkata begini. ‘Simpan semua kereta mainan kamu ke dalam kotak’. Anak mudah faham dan ikut sekiranya arahan diberi dengan terang dan spesifik.

Kadangkala kita tak sedar yang permainan anak sudah terlalu banyak. Mungkin sebahagiannya juga sudah rosak atau tidak berfungsi lagi. Jadi, boleh minta anak sisihkan permainan yang perlu dibuang. Paling baik sediakan satu tong atau bakul, jika berpenutup lebih baik, dan simpan semua permainan ke dalamnya. Jika sampai satu ketika permainan sudah tidak muat diisi, tandanya permainan sudah berlebihan dan tiba masa untuk buangkan atau dermakan sebahagiannya.

Untuk elak anak cepat bosan atau jemu ketika mengemas, boleh diselitkan ‘game’. Contohnya perlu selesaikan menyusun semua permainan blok ke dalam kotak atau menyusun semua buku ke rak sebelum lagu kesukaan mereka tamat. Siapa yang paling cepat selesaikan tugas boleh diberikan ganjaran.

Salah satu cara untuk galakkan anak kemas bilik sendiri dengan cepat, minta mereka kumpulkan atau kutip barang (atau permainan) yang sama warna, lalu disimpan. Selain bilik bersih dikemas, anak belajar mengenal warna dan membuat pengelasan.

Pada hari yang diperuntukkan untuk mengemas seluruh rumah, boleh tugaskan setiap anak akan mengemas satu bilik masing-masing. Siapa yang kemas paling bersih dan cepat, akan diberi ganjaran.

Untuk mengawal bilangan mainan, jika ada yang sudah tidak digunakan lagi tetapi masih baik keadaannya, boleh dijual semula. Wang hasil jualan boleh disimpan. Permainan yang tidak dijual, boleh didermakan atau diberi kepada sesiapa yang memerlukan.

Jika ibu bapa buat semula tugasan yang dibuat oleh anak, anak akan beranggapan bahawa dia tak bagus dalam menyempurnakan tugasannya. Anak yang kecil sudah tentulah kerjanya tidak sesempurna mana. Tapi hargailah dan raikanlah usahanya bantu kita. Lama-kelamaan anak akan pandai mengemas sendiri.


Ninja 250 SE Diperkenalkan Sebagai ‘Superbike’ Pertama Daripada Modenas

Umum tahu, Modenas selaku jenama motosikal tempatan telah menjalin kerjasama bersama syarikat automotif terkemuka iaitu Kawasaki Heavy Industries bagi menguasai pasaran motosikal tempatan.

Kerjasama ini nampaknya sudah mulai melangkah ke fasa seterusnya dimana Modenas baru-baru ini telah memperkenalkan sebuah model baharu di Kementerian Perdagangan Antarabangsa dan Industri (MITI).

Model yang dilancarkan pada kali ini adalah Kawasaki 250 SE ABS yang juga merupakan model superbike pertama daripada Modenas. Lebih menarik, model keluaran Modenas ini dilaporkan lebih baik berbanding Kawasaki 250 SE dengan kehadiran sistem brek ABS.

Modenas Ninja 250 SE ini dikuasakan oleh enjin dua selinder yang menawarkan kuasa 37PS dan 23Nm tork. Enjin dengan piawaian Euro 4 antara yang digunakan pada model ini.

Difahamkan Modenas juga bakal melancarkan beberapa buah lagi model dengan hasil kerjasama dengan Kawasaki. Model Versys 250 antara yang dilaporkan bakal diperkenalkan dalam masa terdekat ini.

Modenas nampaknya tidak menunggu dan mengambil tempoh yang lama setelah mengumumkan kerjasama pengeluaran motosikal untuk pasaran tempatan pada Januari lalu.

Modenas Sedia Lancar Beberapa Model Kawasaki Pada Tahun Ini

Petronas SRT Tidak Tolak Kemungkinan Bergabung Dengan Valentino Rossi Di MotoGP


Ninja Van Memperkenalkan Sistem Automasi Terbaru Yang Mampu Imbas 30,000 Bungkusan Sejam

Bersempena kempen ulang tahunnya yang ke-8, syarikat logistik ekspres, Ninja Van Malaysia sedia memperkenalkan sistem automasi bersepadu terbaharu yang dijangka dapat meningkatkan keupayaan pemprosesan bungkusan hariannya sehingga 35% kepada 650,000 bungkusan sehari.

Penggunaan sistem baru itu membolehkan proses penyusunan bungkusan syarikat itu ditambah baik dengan fungsi penimbang berat, pengesan saiz dan disasarkan mampu mengimbas sehingga 30,000 bungkusan sejam.

Usaha ini dibuat selaras dengan komitmennya untuk menyediakan proses penghantaran barangan yang serba mudah untuk para pengirim dan pembeli di Malaysia.

Menariknya, sistem ini juga menyediakan data bungkusan masa nyata yang tepat di mana dapat meningkatkan kecekapan penyusunan dan penjejakan bungkusan. Dengan kehadiran teknologi automasi ini, ia dapat meringankan tugas para pekerja sekaligus dapat memanfaatkan masa kerja dengan lebih baik.

Difahamkan para pekerja boleh melakukan tugasan yang lebih penting seperti analisa data dan sebagainya selepas penggunaan teknologi itu. Malah, jumlah pekerja masih kekal sama kerana proses penyusunan sehingga ke penghantaran masih memerlukan penyertaan manusia secara langsung.

Untuk makluman, Ninja Van Malaysia ditubuhkan pada 2015 dan setakat ini, mempunyai 150 hab di seluruh Malaysia dengan jumlah pekerja seramai 9,500 orang. Syarikat itu turut mempunyai hab logistik miliknya yang terbesar di Malaysia iaitu di Shah Alam dengan keluasan 260,000 kaki persegi.


Nintendo Beri Peluang Pesakit Kanser Bermain ‘Super Smash Bros. Ultimate’ Lebih Awal

Nintendo merealisasikan impian peminat tegar permainan video mereka yang hanya mampu terlantar di atas katil akibat kanser terminal. Keinginan Chris Taylor untuk bermain permainan video Super Smash Bros. Ultimate dalam menghabiskan sisa hidupnya disuarakan oleh sahabat beliau melalui perkongsian Tweet.

Hi @NintendoAmerica, @SpookyWoobler is a Smash fan who is bedridden with terminal cancer and a wish of his is to play Smash Ultimate before he passes. Time is an obvious factor, but is there anyway we can help make this dream come true. From a loyal Nintendo fan. Thank you

— Son of a Glitch (@AStartShow) September 14, 2018

Tweet tersebut akhirnya mendapat perhatian pihak Nintendo Amerika yang akhirnya telah menghantar beberapa pegawai mereka ke rumah Chris dengan membawa demo permainan terbaharu tersebut. Jejaka berusia 21 tahun itu amat gembira kerana impiannya tercapai dan meluangkan masa selama 3 jam untuk bermain permainan video tersebut bersama rakan-rakannya.

Today two nintendo reps came down with the E3 demo of Smash Ultimate and i got to play it for 3 hours with a local friend, my brother and my mom :)

I got pictures incoming but still like holy shit

Thanks to everyone who did this for me, you're all the real champ

— Chris Taylor (@SpookyWoobler) September 21, 2018

Satu lagi Tweet dimuat naik oleh Chris yang menunjukkan beliau sedang bermain permainan video tersebut bersama rakan-rakannya. Tweet tersebut diakhiri dengan ucapan terima kasih kepada orang ramai yang menyertai kempen retweet untuk memberi kesempatan kepada beliau untuk menjadi orang pertama bermain permainan video tersebut.

Some pics from me, local Benjamin, and Zach playing

Thanks so much guys, this means so much to me pic.twitter.com/raxPu7QJp9

Saksikan Guns ‘N Roses Beraksi Di ‘Not In This Lifetime Tour Live In Malaysia‘

Guns N’ Roses sekali lagi kembali ke Malaysia tetapi kali ini berbeza kerana line-up asal mereka yang akan menghiburkan anda!

Dapatkan potongan harga sebanyak 15% dengan memasukkan kod MSIA7 untuk setiap kategori (kecuali VVIP)!

Tiket boleh terus dibeli di buytickets.com.my.

Maklumat lanjut layari Facebook Rasmi Guns ‘N Roses, Facebook Fans Guns ‘N Roses, dan Facebook Galaxy Group.


Nintendo Mungkin Tidak Lagi Hasilkan Konsol Selepas Ini

Sebut mengenai Nintendo mungkin ramai yang sudah mengenali jenama yang menghiasi zaman kanak-kanak 80-an dan 90-an dengan pilihan konsol mudah alih yang pelbagai.

Pada  dekad ini, Nintendo nampaknya berjaya mengembalikan kepercayaan orang ramai terhadap konsol mereka selepas penjualan Wii U yang hambar melalui konsol Nintendo Switch. Model ini bukan sahaja peningkatan pasaran saham Nintendo malah berjaya menjadi konsol terlaris di dunia pada tahun 2018 mengalahkan Sony PlayStation 4 dan Xbox One.

Disebalik penjualan yang tinggi, Nintendo nampaknya sudah mempunyai misi tersendiri mengenai hala tuju syarikat mereka. Menurut presiden Nintendo, mereka mungkin tidak lagi akan memfokus sepenuhnya kepada konsol pada masa akan datang.

Sebaliknya, Nintendo berminat untuk mengeluarkan lebih banyak game khusus buat telefon pintar. Difahamkan langkah ini dibuat seiring dengan jumlah pengguna telefon pintar yang tinggi sekaligus meningkatkan jumlah pemain sesebuah game tersebut. Nintendo juga berhasrat untuk menghasilkan lebih banyak filem dan taman tema pada masa akan datang.

Dalam pada itu, Nintendo masih lagi menjanjikan konsol terbaru dalam masa terdekat ini melalui model Nintendo Switch generasi terbaru. Buat para peminat permainan mudah alih atau Nintendo, mungkin ini model yang perlu anda dapatkan untuk mendapatkan permainan eksklusif daripada Nintendo.


Nintendo Pilih Malaysia Sebagai Pengeluar Terbaru Konsol Switch

Sejak pandemik tiba, dapat dilihat populariti konsol daripada Nintendo iaitu Switch kembali melonjak. Kehadiran beberapa game terbaru seperti Animal Crossing: New Horizons secara tidak langsung membuatkan pengguna konsol ini bertambah.

Terbaharu, sebagai usaha untuk menstabilkan pengeluarkan berikutan perang dagang antara Amerika Syarikat, Nintendo Co telah memilih Sharp Corp yang bertempat di Malaysia sebagai pengeluar terbaru konsol Nintendo Switch.

Difahamkan pengeluar rasmi bagi Nintedo Switch adalah Foxconn Technology Group yang bertempat di China. Memandangkan Foxconn mempunyai saham dalam syarikat Sharp Corp, Nintendo berpeluang dihasilkan oleh syarikat Sharp Corp.

Pengeluaran Nintendo Switch di Malaysia sekaligus membuatkan Nintendo kini mempunyai tiga negara untuk menghasilkannya termasuk Vietnam dan China.

Melihatkan Nintedo Switch sedia dipasang di Malaysia, adakah pengguna di Malaysia bakal ditawarkan dengan konsol Nintendo Switch dengan harga yang lebih rendah selepas ini?

Ketahui juga mengenai konsol paling rare di dunia yang menggabungkan dua jenama konsol popular dunia iaitu Nintedo dan PlayStation.

Konsol Paling ‘Rare’ Di Dunia, Nintendo PlayStation Dibida Dengan Harga RM1.5 Juta

Nintendo Switch Lite, Model Terbaru Yang Lebih Ringan, Kecil Dan Mampu Milik


Nintendo Switch Lite, Model Terbaru Yang Lebih Ringan, Kecil Dan Mampu Milik

Setelah pelbagai ura-ura sebelum ini, akhirnya Nintendo pada hari ini telah melancarkan produk terbaru mereka iaitu Nintendo Switch Lite. Sesuai dengan namanya model ini hadir dengan rekaan yang lebih kecil, ringan serta harga yang lebih rendah berbanding Nintendo Switch.

Dari segi saiz, Nintendo Switch Lite hadir dengan saiz skrin 5.5-inci berbanding skrin 6.2-inci Nintedo Switch. Dalam usaha menawarkan saiz yang lebih kecil, model ini telah disertakan dengan controller tetap yang tidak boleh dibuka. Menariknya disebalik saiznya yang kecil, model ini dilaporkan mempunyai jangka hayat bateri yang lebih baik berbanding model sebelumnya.

Buat masa terdekat ini cuma Nintendo Switch Lite cuma ditawarkan dengan beberapa warna terdiri daripada warna kuning, kelabu serta turquoise.

Sesuai dengan saiznya yang comel, Nintendo Switch Lite turut hadir dengan hadir dengan harga yang lebih rendah berbanding Nintendo Switch. Model terbaru ini bakal ditawarkan bermula September ini dengan harga $199.99 (RM827.06). Sekiranya anda kerap berada di luar serta sedang mencari konsol mudah alih, mungkin Nintedo Switch Lite bakal menjadi pilihan anda.


Nintendo Switch Bakal Beri Tentangan Hebat Kepada Konsol ‘Game’ Sedia Ada

Setelah bertahun dengan khabar angin, ahkirnya Nintendo mengumumkan konsol terbaru mereka, Nintendo Switch. Ianya satu ciptaan yang hebat dan bakal menjadi role model untuk konsol-konsol lain di masa akan datang.

Mengapa saya berkata begitu? Ianya ada pada nama Switch itu sendiri. Konsol ini dapat dimainkan di TV dan juga secara portable! YES. Walaupun Nintendo baru-baru ini mengumumkan yang mereka akan mencipta game untuk smartphone bermula tahun hadapan, tetapi Switch mempunyai kekuatannya yang tersendiri.

Nintendo mengeluarkan trailer 3 minit berkenaan betapa hebatnya Nintendo Switch ini. Ianya direka untuk anda bermain di TV rumah anda secara santai. Tetapi bagaimana jika anda perlu outstation tetapi anda tetap mahu main permainan video anda? Anda switch sahaja kepada skrin mudah alih, lekatkan controller pada sisinya dan terus sambung bermain secara portable! Dan kalau anda nak main dengan rakan anda, controller sisi boleh dicabut untuk jadikan dua controller berbeza. COOL.

Ianya satu berita gembira untuk gamers on the go seperti saya. Ehem. Saya sangat sukakan konsep ini kerana anda tidak perlu bersusah payah untuk usung konsol yang besar ke mana sahaja anda pergi dan jika konsol traditional, anda memerlukan TV atau skrin untuk bermain. Tidak bagi Nintendo Switch.

Buat masa ini, Nintendo Switch tidak menyokong permainan video discs untuk Wii dan katrij 3DS walaupun bentuknya ketika mod portable seperti nintendo 3DS. Sebagai permulaan, antara permainan yang pertama akan keluar untuk Nintendo Switch adalah The Legend Of Zelda, Breath Of The Wild. YES, please take my money now.

Tiada sebarang maklumat lanjut mengenai Nintendo Switch dikeluarkan buat masa ini tetapi video ini sudah cukup untuk membuatkan para gamers teruja. Nintendo Switch akan berada di pasaran seawal bulan Mac tahun hadapan. Jadi sebagai persediaan bolehlah anda menabung terlebih dahulu. Sebelum tu, layan dahulu video trailer penuh Nintendo Switch di bawah. Enjoy!


Nintendo Umum Lancarkan Super Mario Run Untuk iOS

Rejoice gamers sebab sebuah lagi game lejen boleh dimainkan di iPhone anda! Kali ini giliran Super Mario pula bakal menjadi fenomena.

Pengasas Super Mario, Shigeru Miyamoto telah membuat penampilan istimewa di persidangan Apple dan membuat pengumuman Super Mario Run akan berada untuk pelantar iOS bulan Disember ini dan dilancarkan di 100 negara.

Sama seperti Pokemon Go, tiada sebarang bayaran dikenakan untuk memuat turun permainan ini. Cuma anda perlu membayar jika mahu bermain edisi penuh permainan ini.

Menariknya, saham Nintendo melonjak selepas pengumuman Super Mario Run ini dibuat. Apa tidaknya, potensi game ini sangat besar kerana ramai yang membesar bermain game ini. Saham Nintendo melonjak 18% dan kemudiannya menurun sedikit untuk kekal pada 13% kenaikkan.

Industri permainan telefon bimbit kini semakin berkembang dari hari ke hari dan ramai yang mengecam Nintendo kerana lambat untuk masuk ke industri ini. Super Mario Run ini adalah permulaan untuk banyak lagi permainan video dari Nintendo di masa akan datang.

Bagi pengguna Android, jangan risau kerana Super Mario Run turut akan ada di pelantar Android. Nintendo merancang akan mengeluarkan lebih banyak permainan video baru pada bulan Mac tahun depan. Anda boleh lihat video penuh presentation Shigeru di bawah. Game apa yang paling anda nak Nintendo keluarkan selepas Super Mario Run? Saya nak Zelda!


NIO EP9 Dari China Ini Adalah Supercar Elektrik Terpantas Di Dunia

Watch out Tesla, there’s a company ready to compete! Syarikat kereta baharu dari China, NextEV telah mengeluarkan produk pertama mereka, sebuah supercar elektrik EP9. EP9 memasuki segmen supercar dengan bergaya apabila model itu kini adalah pemegang rekod fastest lap time untuk sebuah supercar elektrik di litar Nürbhurgring Nordschliefe, Jerman.

Menariknya, EP9 berjaya mencecah kelajuan top speed 321KM/J di litar ini! memang berdesup lajunya kereta ini (0-100KM dalam 2.7 saat). EP9 bakal memberi tentangan sengit kepada model saingannya, Tesla P100D. Tesla dengan testimoninya menyatakan model P100D adalah kereta elektrik paling pantas di dunia apabila ianya berada di pasaran nanti. Namun, dengan pencapaian EP9 di litar Nürbhurgring, Tesla perlu membuktikan kenyataan mereka ini.

EP9 ini bukan sahaja pantas, malah mempunyai sistem pengecasan hebat kerana hanya 45 minit diperlukan untuk mengisi ‘tangki penuh’. Satu pengesanan penuh membolehkan anda bergerak sejauh 400KM bergantung kepada pemanduan anda.

Tiada sebarang info mengenai harga jualan dan bila kereta ini akan berada di pasaran tetapi menurut info, hanya 6 unit akan disiapkan untuk tahun 2017. EP9 ini diharap menjadi pembuka mata kepada dunia bahawa pembuat kereta di China kini boleh menghasilkan kereta setaraf dengan pembuat kereta jenama antarabanga yang lain. Go EP9!


Nipah Mampu Jadi Ancaman Virus Baharu, Pernah Dikesan Di Malaysia Pada Tahun 1998

Wabak coronavirus belum berakhir, namun para saintis sudah bimbang akan munculnya wabak virus baru. Salah satunya ialah virus Nipah (NiV), lapor BBC.

Supaporn Wacharapluesadee, penyelidik kanan di Pusat Sains Kesihatan Penyakit Berjangkit-Palang Merah di Thailand, sudah mula mencari ancaman wabak berikutnya, bahkan ketika dunia masih bergelut dengan COVID-19.

Wacharapluesadee, yang merupakan ahli virologi, telah menganalisis banyak sampel spesies haiwan, termasuk kelawar yang menjadi punca kepada wabak coronavirus.

Tidak hanya tertumpu di sana, Wacharapluesadee juga mengkaji virus Nipah yang telah mengakibatkan 75 peratus kematian. Walaupun dunia sedang menumpukan pada COVID-19, dia dan pasukannya sedang bekerja keras untuk memastikan virus Nipah tidak menjadi pandemik baru.

“Ini adalah kebimbangan besar kerana tidak ada perawatan … dan kadar kematian yang tinggi disebabkan oleh virus ini,” kata Wacharapluesadee kepada BBC.

Menurut laporan WHO, virus Nipah dapat ditularkan kepada manusia dari haiwan (seperti kelawar atau babi), makanan yang tercemar, dan juga dapat ditularkan secara langsung dari manusia ke manusia.

Seseorang yang dijangkiti virus Nipah mungkin mengalami gejala pernafasan, termasuk batuk, sakit tekak, keletihan, radang otak yang boleh menyebabkan kejang dan kematian. Ini adalah penyakit yang ingin dihalang oleh WHO daripada merebak.

Virus Nipah dikenal pasti pada tahun 1998, ketika wabak ini berlaku di kalangan penternak babi di Malaysia. Bagaimanapun, tidak ada wabak baru yang dilaporkan di Malaysia sejak tahun itu.

Wabak virus Nipah juga ditemukan di Bangladesh antara tahun 2001 dan 2011, dengan 196 orang dilaporkan dijangkiti dan 150 orang mati akibat virus tersebut. Penyakit ini juga telah dikenal pasti secara berkala di timur India.

WHO menjelaskan bahawa pada masa ini tidak ada ubat atau vaksin khusus untuk jangkitan virus Nipah, walaupun mereka telah mengenal pasti ia sebagai penyakit utama dalam Pelan Pembangunan dan Penyelidikan WHO. Rawatan sokongan intensif disyorkan untuk merawat komplikasi pernafasan dan neurologi yang teruk.

Sekiranya tidak ada vaksin, satu-satunya cara untuk mengurangkan atau mencegah jangkitan pada orang adalah dengan meningkatkan kesedaran mengenai faktor risiko dan mendidik masyarakat tentang langkah-langkah yang dapat diambil untuk mengurangkan pendedahan kepada virus Nipah.

Contohnya, menjaga penjarakan sosial dengan orang yang dijangkiti virus Nipah. Mencuci tangan dengan kerap dan elakkan bersentuhan dengan babi.

Wacharapluesadee di akhir temubualnya bersama BBC, berkata bahawa dia berharap dapat memerangi virus Nipah di Asia Tenggara dan menyusun strategi untuk pengawasan virus Nipah di rantau ini.

Terdahulu, saintis beri amaran kemunculan penyakit X, berpotensi jadi pandemik baru. Klik pautan di bawah untuk membaca.

Saintis Beri Amaran Kemunculan Penyakit X, Berpotensi Jadi Pandemik Baru

Penyakit Misteri Serang India, Seorang Mati Dan Beratus Orang Dikejarkan Ke Hospital

Saintis Dakwa Cara Hidup Yang Kotor Buat Rakyat India Kebal Daripada COVID-19


9 Tip Bagaimana Dapat Kerja Oil & Gas Tanpa Pengalaman Dan Networking

Industri minyak dan gas menjanjikan peluang kerjaya dengan pendapatan tinggi telah menarik perhatian golongan muda terutama lelaki untuk menceburi industri ini seawal mungkin. Maka, ramai yang bertumpu dan sedar berkenaan ‘supermajor’ iaitu syarikat operator minyak dan gas yang besar seperti Petronas, Shell, Exxonmobil, JX Nippon. Kesan dari itu, mereka tidak sedar tentang ‘player’ lain di dalam industri.

Tambahan pula, keperluan kerja yang berkaitan dengan subjek mereka di universiti adalah kurang dan ramai yang belajar jenis ‘theory oriented’. Sudah tentu keadaan ini kurang baik untuk pelan kerjaya mereka di masa depan kerana ada kebarangkalian untuk graduan berkaitan industri ini akan memilih kerjaya yang tidak relevan dengan jurusan yang sudah dipelajari di institusi pengajian.

Hal ini telah disedari oleh seorang pemuda yang sering berkongsi di Facebook dan pernah dijemput oleh pihak universiti untuk memberi penerangan dan perkongsian pengalaman kepada mahasiswa-mahasiswa jurusan berkaitan berkenaan realiti industri minyak dan gas. Maka, dengan pengalaman dan pendedahan tentang industri minyak dan gas, dia telah kongsikan 9 tip yang dicungkil oleh Vocket melalui temubual bersamanya.

Dia ialah Ikhwan Hafiz, seorang jurutera minyak dan gas di multi national company di Brunei. Bekas graduan Universiti Multimedia (MMU) ini terlebih dahulu bekerja dengan kontraktor utama minyak dan gas Malaysia di luar pesisir pantai. Pada asasnya ia melibatkan projek pengubahsuaian brownfield topsides.

Apabila mengimbau kembali pengalaman kerjanya, Ikhwan Hafiz yang gemar berkongsi tentang industri minyak dan gas di Facebook ini pertama kali bekerja di syarikat geotechnic (civil berkenaan tanah dimana melibatkan proses pelupusan bahan radioaktif di Perak) selepas bergraduat pada tahun 2010. Namun pekerjaan itu tidak memberikan nilai tambah pada minat dan semangat kepadanya.

Maka, dia nekad memasuki industri minyak dan gas. Walaupun bergaji kecil berbanding pekerjaan sebelumnya, Ikhwan Hafiz puas hati kerana industri itu memberikan impak positif kepadanya apabila memulakan langkah di syarikat kontraktor utama di syarikat penapisan Shell yang terletak di Port Dickson, Negeri Sembilan.

Baca: 15 Gambar Kesukaran Sebenar Mereka Yang Bekerja Di Lautan

Ikhwan Hafiz mendedahkan 9 tip bagaimana mahu menyertai industri minyak dan gas walaupun tiada pengalaman kerja dan networking dengan orang industri tersebut.

Pelajar perlu tahu dan faham kombinasi subjek teras dan subjek elektif yang sesuai jika mahu sertai industri minyak dan gas tetapi ia tidaklah wajib, cuma penting untuk mengetahui tentangnya.

Subject related to industry. For instance, for piping engineering fluid dynamic/mechanic adalah penting di dalam industri. Seterusnya, software yang berkenaan fluid dynamic/mechanic seperti stress analysis (caesar) perlu diambil tetapi bukan wajib. Kerana sekurang-kurangnye segala teori yang di ajar di kelas dapat dipraktikkan serta memberi ‘kick start’ untuk menghubungkan segala ‘dot’ (connecting the dot).

Lanjutan daripada itu standard and code seperti industri gunakan perlu diambil tahu. Sebagai contoh ASME, ASTM, NACE, API kerana code and standard seperti ini ada di cover dalam subjek tetapi tidak begitu ditekankan.

Oil and gas is about code and standard. Kerana code and standard telah diseragamkan di seluruh dunia secara asasnya untuk ‘fit for construction’. Basically untuk safeguarding the assets, environment and personnel working within it.

Cara yang diterangkan oleh Ikhwan Hafiz seterusnya ini sesuai dan relevan untuk kukuhkan cover letter dan resumes dengan menyertakan konten yang berkaitan dengan industri minyak dan gas. Malah, ia menunjukkan seseorang itu ada initiative dan minat untuk menyertai industri ini dengan bersungguh-sungguh.

Untuk remain competitive, sewaktu di universiti, pelajar digalakkanan menghadiri kursus competency. Seperti kemahiran menggunakan software yang berkaitan, menghadiri 5 hari class ASME B31.3 (ini adalah basic di dalam industri)

Selain CGPA yang tinggi, competency certificate sudah memadai. Kerana degree hanyalah tiket untuk membezakan seorang engineer dengan lain-lain blue collar and white collar working personnel.

Jika CGPA kurang dari 3.00, anda masih boleh bergelar engineer as long as ada degree tapi sudah pasti tidak dapat join supermajor. Supermajor memerlukan fast learner and less monitoring since mereka tiada masa untuk dibazirkan dengan mengajar orang baru.

Oil and gas is very demanding industry. Lambat korek minyak/gas nanti negara lain pula extract dulu. You never know how many well down below the seabed interconnecting with another well.

Rule of thumb: Supermajor prefer highly experience to be hired because less time and training to invest for them.

3. Tahu ‘pintu masuk’ industri minyak dan gas.

Ketahuilah ‘subcon’ membuka lebih banyak pintu kepada mereka yang belum ada pengalaman kerja berbanding ‘supermajor’ yang lebih menekankan pengalaman kerja. Maka, ia sesuai dianggap sebagai pintu masuk entry-level ke dalam industri minyak dan gas. Tetapi kurang diketahui oleh bakal-bakal graduan dan fresh graduate.

‘Subcon’ itu lebih kepada sebagai service company untuk ‘supermajor’.

Jalan yang agak sukar di dalam career ladder oil and gas ialah menyertai ‘subcon’. Subcon company banyak memberikan exposure kepada fresh graduate. Tetapi tidak ramai graduate yang tahu company subcon ini. Melalui jalan ini saya akan tekankan di posting in the future saya (di Facebook).

‘Subcon’ atau sub-kontraktor adalah lebih kepada sebagai service company to supplement oilfield industry. Tiada mereka di dalam cycle mungkin minyak dan gas tidak dapat dihasilkan.

Buat pengetahuan anda, industri minyak dan gas ini luas. Ia boleh dibahagikan kepada 3 bahagian iaitu upstream, midstream dan downstream. Jadi, adalah penting untuk tahu subcon ini prone to which sector agar anda tahu apakah nature kerja yang dimohon kelak.

Untuk upstream dan downstream ada syarikat subcon yg berkaitan setakat pengetahuan saya. Untuk midstream saya kurang pasti. Sepatutnya perkara sama juga untuk midstream (typically bahagian logistic seperti perkapalan).

Pelbagai jawatan ada di syarikat subcon (termasuk services company seperti Haliburton, SLB, Baker Hughes etc ya) cuma berbeza company sahaja. Apa yang ada di supermajor juga ada di subcon.

Sebenarnya minat dan semangat lebih utama berbanding gaji yang diterima. Jika anda didorong oleh wang ringgit untuk bekerja di dalam industri ini, ia kurang membantu kerana gaji di ‘subcon’ lebih rendah berbanding di ‘supermajor’.

Passion, interest and eagerness yang paling utama untuk excellent dalam industri ini pada pendapat saya. Kebanyakkan graduate prefer gaji besar sebaik sahaja masuk dunia oil and gas tetapi mereka silap!

Gaji besar selalunya datang dari segment exploration. Exploration memerlukan komitmen yang sangat tinggi dan very demanding. Di segment development dan juga production, gaji tidak setaraf di exploration.

Baca: Lihat Bagaimana Carigali Minyak Dilakukan. Tak Hairan Kenapa Kosnya Begitu Mahal

Exploration, development and production adalah di offshore. Tetapi different segment.

Sebagai contoh, sebelum sesebuah pelantar minyak/gas didirikan, telaga minyak akan di imbas (scan/survey) oleh sebuah kapal. Setelah didapati ada potensi minyak/gas, then drilling rig people akan memulakan kerjanya dengan menggali minyak/gas. Jika minyak ditemui, BOP (blow out preventer, sejenis valve berfungsi sebagai plug) akan diletakkan.

Next stage is, supermajor akan decide pelantar jenis apa yang akan dibina (ini sudah termasuk dalam segment development). Apabila sudah diputuskan (semasa FEED, front end engineering design stage), then detail design akan dimulakan oleh company consultancy (seperti Technip, perunding Ranhill Worley, MMC dan RNZ).

Sebaik sahaja design sudah siap, then pelantar minyak akan dibina di daratan. Siap sahaja pelantar ini, syarikat installation seperti Sapura Kencana akan memasang di offshore. Apabila pelantar siap dipasang, then segment production akan bermula.

6. Sertai organisasi profesional industri minyak dan gas.

Ramai orang menasihatkan kita perlu membina networking. Jadi, saya terfikir apakah ada professional organizations that are good ways to meet oil and gas sector professionals? Saya tanyakan soalan ini kepada Ikhwan Hafiz.

Kita ada SPE, ASME, NACE, API, BEM, IEM, IMM dan banyak lagi untuk menjadi ahli. Dengan menghadiri exhibition seperti OTC, OGA yang diadakan setiap tahun juga memberi peluang kepada engineer untuk engage dengan industri. Banyak new technology dikongsikan di sana.

7. Buat yang terbaik semasa latihan industri.

Tak kenal, maka tak cinta. Latihan industri adalah satu peluang yang baik untuk mahasiswa mengenali lebih dalam tentang industri minyak dan gas. Manfaatkan peluang latihan industri yang akan membantu pelan kerjaya anda kelak. Jangan sia-siakan peluang tersebut.

Saya nasihatkan jika berminat menyertai oil and gas industry, better be selective with your internship. Maksud saya jika boleh, biarlah berkenaan dengan industri oil and gas dan minat.

Memang semasa latihan industri mereka tak bagi pelajar pegang or handle anything but at least you know what is all about this industry.

Pasal saya pernah went for internship without priotising my interest. Then I have to start to look after subcon company to penetrate into the industry. During that time saya hanya tahu ‘supermajor’. Same case with current undergraduate student!

Langkah-langkah yang patut dibuat oleh pelajar sebelum, semasa dan selepas latihan industri:

(i) Sebelum buat internship: better cari subject mana yang paling minat and drive you further. Then, dapatkan nasihat dari orang industri, melalui pembacaan majalah industri (seperti ‘Offshore’, ‘World Oil’, ‘Hydrocarbon Processing’ magazine). Tanya pakcik Google pun boleh.

(ii) Semasa: Get to know what is the industry needed from you and is it really conform to your interest?

(iii) Selepas: Go for competency certificate. Tak ramai engineer yang mempunyai competency certificate. Most of Malaysian engineer in Malaysia learn their trade through experience. Most of international and oversea environment require these sort of competency.

Banyakkan membaca mengenai industri. Ianya tidak terhad kepada magazine, newspaper, brochure (hasil daripada menghadiri exhibition oil and gas) dan juga SOP (standard operating procedure sesebuah klien seperti Petronas yang menggunakan Petronas Technical Standard).

Melalui pembacaan career seseorang engineer dapat di speed up kan. Saya pernah jumpa orang industri yang hanya rely on experience tanpa pembacaan and understanding dia hanya terhad kepada pengalaman kerja sahaja.

Memandangkan baru-baru ini heboh tentang kisah pemberhentian ramai pekerja industri minyak dan gas, adakah tip-tip ini masih relevan dengan keadaan sekarang?

Baca: 20 Tip Jimat Minyak Kenderaan Yang Mungkin Anda Tidak Tahu

As of today, beberapa segment syarikat di oil and gas yang mengalami pemberhentian kerja. Contohnye yang terlibat secara langsung dengan ‘drilling’, related to new project (greenfield) such as subsea.

Segmen yang masih sustain sekarang adalah syarikat oil and gas yang mengedalikan ‘maintenance’ and other ‘greenfield’ yang sudah melepasi stage FID (final investment decision), contohnye RAPID.

9 tip yang dikongsikan oleh Ikhwan Hafiz ini boleh membantu anda merancang pelan kerjaya di dalam industri minyak dan gas. Bagi anda yang meminati industri minyak dan gas serta ada kemahuan untuk menceburi bidang ini, anda boleh mengikuti Ikhwan Hafiz di Facebook untuk lebih info mengenainya.

LIKE dan FOLLOW Vocket di Facebook serta Instagram


Nipis Dan Ringan, ASUS ExpertBook B5 Jadi Pilihan Buat Golongan Yang Bekerja Secara ‘On The Go’

Sudah menjadi kriteria utama kebanyakan pengguna memilih komputer riba yang nipis dan kompak setiap kali mahu mendapatkannya bagi tujuan pekerjaan mahupun produktiviti.

Malah, perkara ini menjadi antara keperluan khususnya khsususnya buat mereka yang menjalankan bisnes di mana melakukan tugas tanpa mengira lokasi sudah menjadi kebiasaan utama.

Mengulas mengenai melakukan tugasan tanpa mengira lokasi, pastinya seseorang pengguna memerlukan sesebuah komputer riba yang versatil dan juga penuh dengan gaya. Hal ini secara tidak langsung bakal memberi keyakinan kepada penggunanya disamping dapat meningkatan produktiviti menerusi spesifikasi yang ditawarkan.

Antara keunikan utama serta membuatkan ASUS ExpertBook B5 menjadi pilihan adalah saiznya yang nipis dan ringan. Model ini sekadar hadir dengan berat serendah 1.1kg dan mempunyai ketebalan sekadar 16.9mm sahaja.

Selain itu, model ini turut dihasilkan menerusi penggunaan material magnesium alloy yang membuatkan model ini tahan lasak dan tampil premium. Hal ini antara yang membuatkan model ini menjadi pilihan berikutan saiz dan beratnya yang mudah untuk dibawa ke mana-mana sahaja.

Berbincang mengenai spesifikasi, ASUS ExpertBook B5 berjaya menawarkan apa yang dimahukan sejumlah besar pengguna khususnya pembangun bisnes. Model ini hadir dengan pengguna processor Intel generasi ke-12 beserta Intel Iris Xe. Dari segi skrin, ASUS ExpertBook B5 ditawarkan dengan hadir dengan saiz skrin 13.3-inci FHD dengan panel IPS  dengan kecerahan sehingga 300 nits.

Selain itu, model ini turut menyokong WiFi 6 dalam menawarkan sokongan internet pantas. Penawaran sehingga dua slot PCIe membolehkan model ini menyokong dua SSD dengan kapasiti 1TB sekaligus membolehkan pengguuna memuatkan sehingga 2TB ruang storan.

Mengulas mengenai peranti yang kerap digunakan secara on the go, sudah pastinya ketahanan bateri antara yang menjadi isu utama. Selain itu, sokongan pengecasan pantas antara yang didambakan dalam memudahkan pengguna.

Menerusi model ASUS ExpertBook B5, pengguna berpeluang menikmati pengecasan pantas daripada 0% sehingga 60% dalam tempoh serendah 40 minit sahaja.

Bukan itu sahaja, pengguna bakal menikmati pengguna sehingga 11 jam untuk satu pengecasan penuh. Pastinya tiada lagi isu melibatkan ketahanan bateri dan pengecasan pantas menerusi model ini.

Mengulas dari segi harga, ASUS ExpertBook B5 sedia ditawarkan dengan harga bermula daripada RM4,799. Hanya satu warna premium ditawarkan bagi model ini iaitu warna Star Black. Sememangnya sebuah harga yang kompetitif melihatkan kepada pakej lengkap yang ditawarkan pada ASUS pada kali ini.

Pembelian ASUS ExpertBook B5 bakal turut ditawarkan bersama servis ON-SITE selama 3 tahun, waranti bateri selama 3 tahun dan juga perlindungan kerosakan akibat kemalangan selama setahun.

Para pengguna berpeluang mendapatkan ASUS ExpertBook B5 secara rasmi menerusi Lazada dan juga Shopee. Selain itu, anda boleh ketahui lebih lanjut mengenai model serba berbaloi ini dengan layari laman rasmi ASUS.


Nipis Dan Ringan, HUAWEI MatePad Pro 11 Sedia Untuk Pra-Tempah Dengan Harga RM2,999

Lama dinantikan peminat, akhirnya hari telah tiba di mana para peminat HUAWEI serta mereka yang mahu mendapatkan tablet berspesifikasi tinggi yang berbaloi berpeluang membuat pra-tempah HUAWEI MatePad Pro 11.

Model yang dilancarkan menampilkan keunikan tersendiri di samping spesifikasi hebat yang ditawarkan di mana model ini merupakan model tablet paling ringan dan ternipis bagi kategori tablet 11-inci.

Mengulas mengenai paparan, model ini dilengkapkan dengan skrin 11-inci OOLED FullView Display2 beserta 120Hz refresh rate yang pastinya membuatkan pengalaman penggunaan model ini lebih menarik untuk digunakan.

HUAWEI MatePad Pro 11 juga disasarkan buat golongan yang kerap bekerja secara on the go. Beratnya yang sekadar 449 gram sahaja sekaligus membantu pengguna dalam menyelesaikan tugas dengan lancar tanpa perlu membawa kelengkapan komputer riba yang pastinya jauh lebih berat.

Bukan itu sahaja, model ini turut ditawarkan bersama dengan M-Pencil dan HUAWEI Smart Magnetic Keyboard yang bakal memudahkan tugas pengguna dalam menyelesaikan kerja seharian. Penawaran bateri berkapasiti 8,300mAh pastinya membantu pengguna dalam menawarkan tontonan video 1080p HD sehingga 11.5jam dan 8.5 jam pelayaran internet.

Berbincang mengenai harga, model ini berjaya ditawarkan dengan harga berbaloi iaitu RM2,999 bagi model 8GB RAM dan 128GB ruang storan beserta sokongan WiFi. Model yang ditawarkan bersama 8GB RAM dan 256GB ruang storan beserta sokongan LTE sedia ditawarkan pada harga RM3,699.

Lebih menarik, HUAWEI sedia menawarkan hadiah istimewa buat para pembeli dengan penawaran HUAWEI M-Pencil (2nd generation), HUAWEI Smart Magnetic Keyboard dan juga hadiah HMS dengan jumlah jumlah keseluruhan mencecah RM1,400. Serius berbaloi!

Para peminat berpeluang mendapatkan HUAWEI MatePad Pro 11 seawal 19 Ogos ini apabila sedia ditawarkan secara rasmi. Ketahui lebih lanjut mengenai HUAWEI MatePad Pro 11 dengan klik di sini.

Ketahui lebih lanjut mengenai komputer riba yang baru sahaja diperkenalkan HUAWEI baru-baru ini iaitu HUAWEI MateBook D16 yang sesuai dijadikan pilihan buat golongan bekerja.

Dilengkapi Skrin Besar Dan Ringan, HUAWEI MateBook D16 Jadi Pilihan Golongan Bekerja

9 Produk Terbaru Yang Diumumkan Sempena Pelancaran HUAWEI APAC Smart Office


Nipis Dan Ringan, HUAWEI MatePad Pro 11 Tawarkan Saingan Hebat Dalam Pasaran Tablet

Mulai melancarkan siri HUAWEI MatePad Pro pada tahun 2019, jenama ini nampkanya telah meneruskan siri ini dengan melancarkan model terbaru mereka iaitu HUAWEI MatePad Pro 11.

Model yang dilancarkan pada kali ini, dilihat sedia menampung segala kekurangan yang tersedia pada model sebelum ini dalam menawarkan pakej lengkap buat para pengguna.

Kami juga sempat mencuba HUAWEI MatePad Pro 11 selama dua minggu dalam mengetahui lebih lanjut sejauh manakah perubahan yang ditawarkan HUAWEI dalam menarik perhatian pengguna tablet dalam mendapatkan model ini. Berikut merupakan review penuh kami mengenai HUAWEI MatePad Pro 11.

Mengulas mengenai paparan, kami berpuas hati dengan paparan yang ditawarkan. Penawaran skrin 11-inci yang dilengkapkan boleh dikatakan tidak terlalu besar atau terlalu kecil. Hal ini berjaya ditawarkan menerusi paparan OLED FullView Display manakala 120Hz refresh rate yang dilengkapkan sekaligus membuatkan pengalaman model ini lebih menarik.

Sokongan kecerahan sehingga 600nits sekaligus membuatkan kami tidak mengalami sebarang masalah dalam menggunakan model ini meskipun pada keadaan cahaya malap mahupun terang.

Lebih menarik, HUAWEI berjaya menawarkan segala pakej yang tersedia pada model ini dengan saiz yang nipis dan ringan. Sebagai rekod, HUAWEI MatePad Pro 11 sekadar mempunyai berat serendah 449 gram dengan ketebalan 5.9mm sahaja.

HUAWEI MatePad Pro 11 hadir dengan penggunaan processor Qualcomm® Snapdragon™ 888 serta dibantu oleh sokongan RAM 8GB. Model ini hadir dengan dua variasi berbeza mengikut ruang storan iaitu 128GB dan 256GB.

Berdasarkan penggunaan, kami tidak mengalami sebarang masalah dalam menjalankan tugas menggunakan HUAWEI MatePad Pro 11. Segalanya sangat lancar dan pantas.

Dikuasakan oleh Harmony OS 3.0 serta HUAWEI Mobile Services, kami tidak mengalami sebarang kekangan dalam melakukan tugas. HUAWEI Store yang melengkapkan lebih 50,000 aplikasi antara yang memudahkan pengguna.

Mengulas mengenai kamera, kami sangat suka dengan kedudukan kamera hadapan model ini yang sekaligus membuatkan pengalaman penggunaan model ini tidak terhalang. Pada bahagian belakang pula, model ini dua kamera dengan sensor 13-megapixel dan 8-megapixel.

Kualiti yang ditawarkan pada kedua-dua model ini mungkin bukan yang terbaik namun masih mampu dalam membantu pengguna khususnya mereka yang kerap menjalankan panggilan video pada sesebuah tablet.

Menariknya, menerusi pembelian HUAWEI MatePad Pro 11, para pengguna turut dilengkapkan dengan HUAWEI Smart Magnetic Keyboard dan HUAWEI M-Pencil yang ditawarkan secara percuma. Sebuah idea yang menarik daripada HUAWEI di mana para pengguna tidak perlu berbelanja lebih sehingga ribuan ringgit dalam mendapatkan aksesori peranti yang dibeli.

Seperti namanya, HUAWEI Smart Magnetic Keyboard menghubungkan tablet bersama paparan kekunci mudah alih ini dengan mudah. Selain rekaannya yang nipis, pengalaman menaip pada HUAWEI Smart Magnetic Keyboard juga amat selesa berbanding dengan papan kekunci lain tersedia di pasaran untuk kegunaan tablet.

Sebuah lagi aksesori yang ditawarkan bersama iaitu HUAWEI M-Pencil (2nd generation) membantu pengguna dalam menulis, melukis atau menyerlahkan kreativiti dengan mudah pada HUAWEI MatePad Pro 11 ini. Berdasarkan percubaan, dapat kami sahkan HUAWEI M-Pencil sangat mudah dihubungkan dan mempunyai ketepatan menulis yang baik pada model ini.

Berbincang mengenai harga, model ini berjaya ditawarkan dengan harga berbaloi iaitu RM2,999 bagi model 8GB RAM dan 128GB ruang storan beserta sokongan WiFi. Model yang ditawarkan bersama 8GB RAM dan 256GB ruang storan beserta sokongan LTE sedia ditawarkan pada harga RM3,699.

Meskipun ditawarkan pada harga yang premium bersesuaian dengan spesifikasi yang ditawarkan, para pengguna berpeluang berjimat sehingga RM1,400 menerusi penawaran aksesori yang ditawarkan percuma seperti HUAWEI Smart Magnetic Keyboard dan HUAWEI M-Pencil (2nd generation). Bukan itu sahaja, HUAWEI turut menawarkan hadiah HMS khusus buat para pembeli. Berbaloi bukan?

Para peminat berpeluang mendapatkan HUAWEI MatePad Pro 11 seawal 19 Ogos ini apabila sedia ditawarkan secara rasmi. Ketahui lebih lanjut mengenai HUAWEI MatePad Pro 11 dengan klik di sini.

Ikuti juga review penuh kami mengenai sebuah lagi model yang baru sahaja dilancarkan HUAWEI baru-baru ini iaitu HUAWEI MateBook D16.

Dilengkapi Skrin Besar Dan Ringan, HUAWEI MateBook D16 Jadi Pilihan Golongan Bekerja

Lebih Nipis Dan Ringan, HUAWEI Bakal Tawarkan MatePad 11 Pro Pada 19 Ogos Ini


Nisbah Jantina Rakyat Malaysia Kini 106 Lelaki Bagi Setiap 100 Perempuan

Sebelum ini sering saja timbul persoalan tentang jantina manakah yang lebih ramai di negara kita. Adakah lelaki lebih ramai atau pun wanita yang lebih ramai sebenarnya jika dikira mengikut nisbahnya.

Namun, untuk tahun ini persoalan tersebut akhirnya terjawab melalui Penerbitan Anggaran Penduduk Semasa Malaysia 2020 seperti dilaporkan Bernama dan dipetik Harian Metro.

Menurut penerbitan tersebut, nisbah jantina rakyat Malaysia tahun ini adalah berada pada kadar 106 lelaki bagi setiap 100 perempuan dimana jumlah penduduk lelaki di negara ini mencecah sehingga lebih 16 juta.

“Tahun ini jumlah penduduk lelaki di Malaysia melebihi jumlah perempuan dengan masing-masing 16.8 juta dan 15.9 juta iaitu nisbah jantina adalah 106 lelaki bagi setiap 100 perempuan,” kata Ketua Perangkawan Datuk Seri Dr Mohd Uzir Mahidin.

Selain melaporkan nisbah antara jantina, penerbitan tersebut juga menyebut jumlah penduduk Malaysia untuk tahun ini dijangka meningkat kepada 32.7 juta orang walaupun terdapat penurunan kadar pertumbuhan penduduk.

Ini katanya berpunca daripada pengurangan bilangan penduduk bukan warganegara yang selaras dengan penutupan sempadan dan pergerakan pulang warga asing ke negara masing-masing.

“Penurunan kadar pertumbuhan penduduk itu disebabkan pengurangan bilangan penduduk bukan warganegara daripada 3.1 juta tahun lepas kepada 3.0 juta pada 2020.

“Ini selaras penutupan sempadan kita dan pergerakan pulang warga asing ke negara masing-masing berikutan Perintah Kawalan Pergerakan akibat penyebaran pandemik Covid-19 di seluruh dunia,” jelasnya.

Beliau bagaimanapun menjelaskan kadar pertumbuhan warganegara kekal stabil dimana berlaku peningkatan sebanyak 1.1 peratus menjadikan jumlah keseluruhan seramai 29.7 juta penduduk.

Untuk komposisi penduduk pula, negeri Selangor muncul sebagai negeri dengan komposisi penduduk tertinggi dengan merekodkan 20 peratus berbanding Sabah dan Sarawak yang berada di belakang mereka dengan hanya 12 dan 11.6 peratus sahaja.

Baru-baru ini kami juga ada berkongsikan laporan sebuah portal berita tempatan yang mengeluarkan laporan kadar perkahwinan dalam kalangan rakyat tempatan terutama di Lembah Klang. Baca mengenainya di pautan di bawah.

Hampir 2 Juta Wanita Berusia Lebih 30 Tahun Di Johor Dan Selangor Masih Belum Berkahwin

Pasangan Ini Cipta Sejarah Langsung Perkahwinan ‘Online’ Pertama Di Malaysia

Satu Kereta Hanya Seminit, Pasangan Dari Johor Ini Cipta Rekod Anjur Majlis Perkahwinan ‘Drive Thru’


Nissan 350Z Dalam ‘The Fast & Furious: Tokyo Drift’ Sedia Untuk Dijual

Kereta Nissan 350Z yang dipandu oleh Raja Drift, Takashi dalam ‘The Fast & Furious: Tokyo Drift’ boleh menjadi milik anda apabila dijual di AutoTrader pada harga $134,222 (~RM547,558).

Harga itu merupakan lima kali ganda harga asal 350Z stok tahun 2002 dan juga harga sebiji Porsche 911 baru sebelum masuk Malaysia.

Nissan 350Z itu dipercayai salah satu daripada dua model yang selamat daripada penggambaran filem lumba kereta itu dan juga kereta utama yang dipakai untuk babak drift. Ia juga dilengkapi dengan aksesori penambahbaikan prestasi seperti carbon fiber spoiler, tempat duduk Sparco, 19 inci rim Veilside termasuk enjin APS twin-turbo. Dari segi luaran, 350Z ini masih mengekalkan seni grafik asal dan didaftarkan sebagai ‘baru’ empat tahun lepas. Kereta ini dijual oleh seorang pengumpul yang membeli kereta 350Z ini daripada Universal Pictures selepas filem Tokyo Drift ditayangkan pada 2006.

Tonton 350Z drift di ruang parkir bangunan dalam filem Tokyo Drift di atas dan lihat listing jualan di sini


Nissan 350Z Kepunyaan Drift King Dalam Fast & Furious Tokyo Drift Dijual Pada Harga RM903k

Masih ingat dengan filem The Fast and The Furious: Tokyo Drift? Jika ya anda pasti mengingati kereta kereta drift yang diguna pakai dalam filem tersebut. Antara yang menjadi perhatian ialah Nissan 350Z yang diguna pakai oleh Takashi (Drift King) dalam filem itu. Kini drift machine itu dijual pada harga £149,995 (RM903,282)!

Baca: Gaya Pemanduan Gadis Skema Ini Ala Fast And Furious

Cheshire Classic Cars menjadi pihak yang bertanggungjawab menjual Nissan 350Z 2012 tersebut. 350Z ialah kereta performance sebenar yang dituned oleh Veilside untuk filem tersebut. Ia hadir dengan APS twin turbocharged yang mampu menjana kuasa 280 hingga 430hp dengan 583Nm torque dengan plate clutch berkembar NISMO.

Bahagian luar kereta ini masih lengkap dengan Wide Bodykit Veilside V3 dan decal asal. Bahagian dalam pula dilengkapi dengan tempat duduk sports bucket dan steering Sparco. Nissan 350Z ini di setting untuk kegunaan drift dan pembeli boleh mengubah kepada spesifikasi asal.

Dengan harga hampir RM1juta, anda boleh memiliki kereta drift yang mempunyai mileage hanya 9,800km. Selain itu, kereta ini didatangkan dengan dokumen lengkap untuk bukti keasliannya dan boleh digunakan untuk kegunaan atas jalan raya.

Baca: Ini Punca Watak Brian O’Conner Tidak Dimatikan Di Dalam Furious 7

LIKE dan FOLLOW Vocket di Facebook serta Instagram


Nissan Almera 2020 Buatkan Netizen Teruja Dengan ‘Body Kit’ Drive 68

Hadir sebagai model sedan segmen B dengan harga terendah berbanding pesaing lain dari Jepun antara yang membuatkan Nissan Almera popular di kalangan pengguna di Malaysia. Kredibiliti yang ada pada jenamanya juga antara faktor yang membuatkan model ini menjadi pilihan pengguna.

Di sebalik jumlah penjualan unit yang agak tinggi di Malaysia, model ini nampaknya tidak lari daripada menjadi bahan ejekan sesetengah netizen berdasarkan rekaan yang ditampilkan.

Walau bagaimanapun, segala kecaman yang diterima berjaya dibalas Nissan melalui generasi terbaru Nissan yang tampil dengan rekaan yang lebih moden dan elegen.

Kehadiran generasi terbaru Almera pada kali ini turut membuatkan orang ramai teruja apabila digandingkan bersama body kit Drive 68 yang jelas membuatkan model ini kelihatan sporty sekaligus memenuhi cita rasa anak muda untuk memilikinya. Menariknya, body kit yang ditawarkan oleh Ter Studio di Thailand ini sedia untuk dipasang dengan harga sekitar 16,500 baht (RM2,190).

Menurut Tan Chong Motor, Nissan Almera generasi terbaru bakal dilancarkan seawal tahun hadapan buat pasaran Malaysia. Model ini nampaknya bakal menjadi saingan hebat kepada jenama Honda yang turut melancarkan City generasi terbaru yang bakal dilancarkan tidak lama lagi.

Ketahui lebih lanjut mengenai pencabar Nissan Almera iaitu Honda City 2020 yang turut disertakan dengan enjin 1.0 liter turbo.

Honda City 2020 Dilancarkan Di Thailand Dengan Enjin 1.0 Liter Turbo

Honda Malaysia Umum Peningkatan Harga Model City, Jazz Dan CRV Sehingga RM12,700


Nissan Almera 2020 Dilancarkan Dengan Enjin 1.0 Liter Turbo

Setelah hampir tujuh tahun Nissan Almera ditawarkan di Malaysia, model ini nampaknya bakal tampil dengan generasi terbaru sempena tahun 2020. Model yang dikenali sebagai kereta sedan bukan nasional mampu milik ini nampaknya bakal meneruskan trend yang sama menerusi generasi terbaru ini.

Pada kali ini Nissan nampaknya tampil dengan rekaannya yang serba baru dan moden menepati dengan ciri pengguna masa kini. Jika sebelum ini sering dilabelkan kurang menarik dan tidak sporty, Nissan nampaknya berjaya menawarkan kemas kini yang lebih baik pada generasi terbaru Almera ini.

Bukan sahaja kemasan luar yang diberi perhatian, Nissan turut menawarkan enjin terbaru buat Nissan Almera dengan penyertaan enjin 1.0 liter yang mampu menjana 100 PS dan 152 Nm tork.

Jika dilihat daripada harga yang diperkenalkan Tan Chong Motor sebelum ini, harga yang ditawarkan pada Nissan Almera jauh lebih rendah berbanding pesaing terdekat mereka iaitu Honda dan Toyota.

Memandangkan Honda City generasi terbaru juga bakal turut menyertakan enjin 1.0 turbo, pastinya agak menarik untuk menyaksikan model manakah yang lebih menjadi pilihan pengguna khususnya anak muda.

Sesuatu yang mengejutkan ramai apabila Nissan GT-R versi terbaru mungkin akan ditawarkan dengan versi hybrid atau elektrik sepenuhnya. Selain itu, siri legend 370Z Roadster juga bakal ditamatkan Nissan.

Nissan GT-R Versi Terbaru Mungkin Hadir Dengan Versi ‘Hybrid’ Atau Elektrik Sepenuhnya

Nissan Bakal Tamatkan Pengeluaran 370Z Roadster Menjelang 2020


Nissan Bakal Memperkenalkan ‘Fairlady Z’ Generasi Terbaru

Siapa sahaja yang boleh lupa dengan rekaan ikonik Nissan melalui siri Fairlady Z. Rekaannya yang memukau dan timeless membuatkan model ini masih lagi mempunyai peminat dan menjadi idaman ramai.

Menerusi sebuah laporan terbaru, dilaporkan Nissan kini sedang dalam proses untuk membangunkan generasi terbaru Fairlady Z. Lebih menarik, proses pembangunan model ini sudahpun dibangunkan sejak pada tahun 2017.

Difahamkan model terbaru ini bakal dinamakan sebagai Z35 dimana Nissan mensasarkan untuk model ini sebagai pencabar kepada model terbaru Toyota Supra. Chasis yan bakal dipilih Nissan melalui model ini dikatakan bakal mirip kepada model Infinity Q60 Coupe.

Menyoal dari segi prestasi, dilaporkan Nissan bakal menyertakan enjin VR30DDTT twin-turbo 3.0-liter V6 sepertimana model Infiniti Q50 Sport. Penggunaan enjin ini bakal membolehkan model terbaru ini dikuasakan oleh 301 kuasa kuda dan 282 torque. Model terbaru ini bakal hadir dengan dua variasi berbeza iaitu 7-speed automatic and 6-speed manual.

Difahamkan model terbaru ini bakal memulakan pengeluaran kepada pasaran seawal 2021. Setakat ini Nissan masih belum mengeluarkan rekaan rasmi serta harga bagi model terbaru mereka ini.


Nissan Bakal Mengeluarkan Semula Enjin Ikonik RB26

Buat peminat automotif, kami yakin anda pastinya sudah cukup kenal dengan enjin ikonik dan cukup terkenal keluaran Nissan ini iaitu enjin RB26. Siapa sangka selepas 15 tahun ditamatkan pengeluaran, Nissan mengumumkan mereka bakal mengeluarkan semula enjin ini.

Sejak mula diperkenalkan pada tahun 1984, enjin ini berjaya menjadi saingan dekat buat Toyota Supra yang menggunakan enjin 1JZ dan 2JZ. Ketahanannya serta penguasaan enjinnya yang hebat membolehkan enjin ini dimodifikasi sehingga mampu mencapai 1,000 kuasa kuda.

Difahamkan pengeluaran enjin ini cuma ditawarkan buat pasaran Jepun serta beberapa negara terpilih. Walaubagaimanapun, melihat kepada kegilaan peminat JDM, tidak mustahil enjin ini bakal diimpot kepada mana sahaja negara peminatnya berada.


9 Tip Penting Jika Anda ‘Travel By Flight’ Bersama Anak Kecil

Kebiasaannya apabila travel jarak jauh, kita sebolehnya nak elakkan duduk berdekatan dengan ibubapa yang membawa anak kecil kerana khuatir dengan tangisan dan jeritan.

Bayangkan jika kita berada di tempat mereka. Anak menangis sambil diperhatikan oleh orang lain melalui hujung mata mereka. Pasti rasa tertekan sehingga mungkin akan mengasari anak.

Tahukah anda ibubapa begitu berdebar hati apabila travel by flight bersama anak kesayangan mereka?

Kalau anda masih bujang dan suka travel, anda juga perlu ambil tahu bagaimana mengendalikan anak kecil semasa di dalam kapal terbang. At least boleh membantu anda memahami situasi dan cabaran ibubapa di dalam kapal terbang.

Ini adalah perkongsian dari Khairul Abdullah, seorang ayah yang sering travel bersama anak-anaknya yang masih kecil.

Buat begini jika anda ingin menaiki pesawat bersama bayi yang masih kecil.

1. Ketika famili bersama anak kecil dipanggil untuk menaiki pesawat terlebih dahulu, biarkan pasangan atau anda sendiri sahaja yang naik awal bersama beg, stroller dan sebagainya bersama anak yang lebih besar jika ada.

2. Dah naik, siapkan tempat duduk, beritahu pramugari dan minta seatbelt khas bayi serta berikan botol susu kepada pramugari minta diisikan air suam dan buatkan susu.

3. Anda atau pasangan bersama bayi tunggu hingga menjadi orang yang terakhir menaiki pesawat. Oleh yang demikian, bayi anda tidak akan merasa kurang selesa dan “overwhelmed”.

Anak kurang selesa akibat melihat ramai orang yang sibuk mencari tempat duduk, menyimpan beg, bersembang dan sebagainya jika naik lebih awal.

4. Sewaktu menunggu untuk berlepas juga penghawa dingin di dalam kapal terbang kurang sejuk maka bayi boleh juga merasa kepanasan, tidak selesa dan meragam.

Jika anda yang terakhir memasuki pesawat, maka bayi tidak lagi perlu menunggu lama untuk berlepas.

5. Apabila dah duduk, pakaikan seatbelt dan berikanlan susu kepada bayi yang telah disediakan oleh pasangan anda yang naik lebih awal tadi.

Apabila mendapat respon pembaca, Khairul Abdullah telah menambah beberapa tip lagi. Antaranya tentang apa perlu dilakukan bagi mengelakkan baby meragam.

Pertama sekali sebolehnya kena ambil langkah untuk elakkan anak menangis terlebih dahulu. Biasanya baby menangis sebab tekanan yang dirasai oleh gegendang telinga dan juga persekitaran baru dan asing untuk mereka.

Biarkan anak kecil (toddler) main sampai penat dan lapar. Biarkan bayi (baby) pun penat dan lapar dahulu sebelum flight. Jangan bagi sebarang minuman atau snack. Jadi sewaktu dalam flight, bagi minum dan makan ketika take off.

Kalau baby biasanya selepas tu dia akan terus tidur. Kalau toddler pun akan tidur juga sebab dah penat. Namun kalau belum maka kena mula keluarkan mainan kegemaran dia, atau bawa mainan baru dan surprise-kan dia.

Kalau masih meragam dan menangis, dukung bayi dan berjalanlah bagi menteteramkannya bila dah boleh. Boleh berjalan dari hadapan ke belakang berulang kali sampai dia rasa biasa dan selesa.

Ini juga adalah waktu untuk memberi kepadanya apa sahaja termasuklah coklat atau gula-gula atau lolipop, mainan baru dan sebagainya.

Pastikan beg anda mempunyai segalanya dari mainan kegemaran, mainan baru, makanan dan lain-lain. Elakkan mainan yang ada bunyi-bunyian agar tidak mengganggu penumpang lain.

Boleh minta plastic/paper cup dari anak kapal dan anda akan kagum bertapa cawan plastik tadi sangat digemari oleh baby dan toddler.

Anda sebagai ibu bapa juga perlu jangan panik. Jangan takut atau segan untuk dukung bayi dan berjalan sekiranya bayi masih menangis. Tunjukkan yang anda sedang berusaha bagi menenangkan anak anda.

Kalau ada yang menegur dan sebagainya, pohonlah maaf. Pasti ramai penumpang lain serta anak kapal yang akan cuba membantu anda sebaik mungkin.

Banyakkan berdoa semoga semuanya dipermudahkan.

Begini rupanya changing table dalam toilet. Buka dan lipat turun ke bawah. Dah selesai lipat balik ke atas.

Anak saya berak jer bila dia nak. Jadi kita bawa masuk toilet, buka meja (changing table) yang dilipat di bahagian atas toilet dan letaklah baby atas tu. Tukar lampin macam biasa.

Saya start travel dengan baby seawal umur 3 bulan, hanya saya dan baby tanpa ibunya. Sekarang dengan 2 anak, saya pun dah expert.

“Bukan ke kalau naik flight akan diberi keutamaan kepada keluarga yang mempunyai anak kecil sahaja?” tanya seorang ibu kepada Khairul.

Iya betul. Diberi keutamaan, bukan diwajibkan. Kalau anak jenis yang tidak meragam maka naiklah dahulu tiada masalah. Bagi anak yang meragam maka suruhlah suami naik dahulu. Cakaplah pada pekerja bertugas yang anda nak naik last sekali sebab takut anak menangis dan meragam.

Paling mudah adalah dukung berjalan keliling kapal terbang tu sampai dia tidur. Dah tidur maka balik ke tempat duduk dan bagi dia tidur atas dada.

Kalau long distance flight macam nak ke Eropah, boleh request baby cot (bakul tidur bayi) yang akan dipasang khas untuk bayi anda jika berumur kurang 2 tahun.

Kalau ikutkan time security check kita tak dibenarkan bawa cecair masuk. Namun kadang-kadang security lepaskan sebab untuk baby.

Namun di overseas, security sangat strict. Air suam/panas boleh diminta dengan pramugari. In fact mereka tahu nak buat air suam untuk baby. Anda cuma perlu minta saja.


Nissan Bakal Tamatkan Pengeluaran 370Z Roadster Menjelang 2020

Diperkenalkan sebagai antara model kereta paling seksi oleh peminat kereta, Nissan pada minggu ini telah mengumumkan model 370Z Roadster bakal ditamatkan menjelang tahun hadapan.

Difahamkan penamatan pengeluaran model 370Z Roadster ini berikutan jumlah penjualan yang rendah pada tahun lalu dimana syarikat ini cuma menjual sebanyak 3,468 unit.

Meskipun penamatan model 370Z Roadster, syarikat ini masih optimis dalam menawarkan model 370Z serta 370Z Nismo 50th Anniversary Edition. Pastinya peminat roadster bakal kecewa dengan berita ini.

Walaubagaimanapun, masih terdapat kemungkinan besar dimana Nissan bakal mengeluarkan kembali model roadster sempena generasi terbaru siri yang sangat ikonik bagi Nissan ini.


Nissan Dijangka Bankrap Dalam Tempoh Tiga Tahun Lagi

Tahun 2020 yang dijangka bakal menjadi tahun yang cemerlang buat Nissan nampaknya bakal menjadi tahun yang sukar diikuti tahun-tahun yang mendatang.

Semuanya bermula apabila bekas CEO Nissan, Carlos Ghosn yang didakwa dengan penggunaan wang syarikat memilih untuk melarikan diri daripada syarikat tersebut sekaligus meninggalkan negara Jepun.

Meskipun tidak lagi mengemudi syarikat Nissan, pengalaman menguruskan Nissan sejak 1999 secara tidak langsung membuatkan beliau cukup arif dengan selok belok syarikat tersebut.

Hampir beberapa minggu sepi tanpa berita, Carlos Ghosn baru-baru ini tampil dengan kenyataan menerusi peguam bela beliau yang mengatakan syarikat Nissan dijangka bankrap dalam tempoh dua atau tiga akan datang.

Selain itu beliau turut mengatakan terdapat ancaman daripada pihak ketiga dalam syarikat yang cuba menjatuhkan beliau sekaligus mengaitkan beliau mengenai salah laku wang syarikat.

Walau bagaimanapun, kenyataan yang dibuat Carlos Ghosn mungkin ada benarnya selepas penjualan model kereta Nissan di China dan Eropah semakin menurut. Syarikat ini juga dijangka bakal membuang 12,500 pekerja seluruh dunia pada akhir suku pertama 2020.

Setakat ini kes Carlos Ghosn masih lagi dalam perbicaraan manakala Nissan pada 1 Disember lalu telah melantik Makoto Uchida sebagai CEO Nissan yang baru bagi memulihkan keadaan.

Ketahui lebih lanjut mengenai jenayah yang dilakukan Carlos Ghosn meskipun digelar lagenda automotif Nissan.

Carlos Ghosn, Legenda Automotif Nissan Yang Menjadi ‘Penjenayah’ Dikhendaki Jepun

Nissan Almera 2020 Dilancarkan Dengan Enjin 1.0 Liter Turbo


Nissan GT-R 2017 Lebih Hebat Dan Awesome

Ini adalah Nissan GT-R 2017 yang baru dilancarkan oleh syarikat kereta Jepun itu baru-baru ini di New York Auto Show. Tiada gubahan rekaan yang radikal berbanding model GT-R yang sebelum ini cuma dimaklumkan kereta ini lebih ‘senyap’ berbanding model sebelumnya.

Kereta yang digelar ‘The Godzilla’ oleh peminat kereta seluruh dunia ini mempunyai kuasa 565hp dari enjin 3.8L twin turbo V6, 20hp lebih daripada model sebelum ini. Menariknya tentang GT-R ini, enjinnya dipasang secara manual oleh 5 orang krew berpengalaman digelar ‘takumi’ di kilang mereka di Yokohama, Japan.

Bahagian dalaman kereta ini telah dinaik taraf dengan kemasan kulit Nappa kualiti tinggi, sistem stereng yang baru, tempat duduk depan dengan rekaan terbaru dan banyak lagi. Pendek kata ianya sangat berbaloi. Nissan memang mahu kereta GT-R ini setaraf dengan kereta-kereta mewah yang lain seperti Audi R8, BMW M6 dan Porsche 911 tetapi dengan harga yang lebih murah dan value for money untuk pembelinya.

“Ini adalah kereta GT-R terbaik dalam sejarah model kereta ini,” kata Keno Nato, ketua bahagian pembangunan produk Nissan. Seksi Godzilla ini.


Nissan GT-R Versi Terbaru Mungkin Hadir Dengan Versi ‘Hybrid’ Atau Elektrik Sepenuhnya

Menyebut mengenai Nissan GT-R pasti ramai peminat automotif cukup tahu dengan model kereta ini yang dikenali melalui prestasinya serta enjinnya yang hebat.

Model yang berada di pasaran kini iaitu Nissan GT-R R35 meskipun sudah 12 tahun di pasaran, model ini masih lagi menjadi rebutan para peminat automotif melalui prestasinya yang dipertingkatkan setiap tahun.

Menerusi generasi terbaru Nissan GT-R iaitu R36, haluan Nissan dilaporkan bakal berubah dimana ‘Godzilla’ mungkin diperkenalkan dengan versi hybrid atau kuasa elektrik sepenuhnya. Pengumuman yang dibuat ini sudah pastinya membuatkan para peminat Nissan GT-R sejak sekian lama sedikit kecewa mengenai keputusan yang dipilih.

Setakat ini pemilihan ini masih belum mempunyai kata putus. Menurut Hiroshi Tamura selaku individu yang bertanggungjawab dalam penghasilan model seterusnya ini, semuanya bergantung kepada permintaan pengguna sama ada model ini bakal dihasilkan dengan penggunaan elektrik sepenuhnya atau sebaliknya.

Beliau turut memberi komen terhadap rekaan model GT-R generasi terbaru dimana mungkin tidak banyak perubahan bakal ditampilkan melihatkan kepada rekaan Nissan GT-R R35 yang masih lagi moden dan mampu kekal releven dalam tempoh 20 tahun ini sejak pelancaran.

Sebelum ini pihak Mitsubishi turut menyatakan perkara yang sama dimana siri legasi mereka Mitsubishi Evolution mungkin hadir dengan versi elektrik sempena model terbaru. Melihat kepada trend semasa, kemungkinan kita akan dapat lihat kereta keluaran JDM selepas ini masih lagi mengekalkan rekaan yang sporty namun dengan kuasa elektrik.


Nissan GT-R50 Dilancarkan Secara Rasmi Dengan Harga RM4.7 Juta

Bermula dengan sebagai kereta konsep, siapa sangka Nissan GT-R50 yang direka oleh Italdesign berjaya menjadi realiti. Kehadiran moden ini sekaligus membawa nafas baru serta rekaan yang lebih fresh daripada keluarga Nissan GT-R.

Menerusi pelancaran model edisi terhad daripada Nissan ini, difahamkan model ini bukanlah pengganti kepada Nissan GT-R generasi terbaru sebaliknya dihasilkan bersempena dengan ulang tahun ke-50 Nissan GT-R.

Nissan GT-R50 hadir dengan beberapa perubahan dengan penawaran bumbung yang lebih rendah, rekaan lampu bahagian hadapan dan belakang yang serba baharu, bumper yang lebih garang serta rim 21-inci yang sangat memukau.

Dari segi prestasi, jelas Nissan GT-R yang sudah berusia 13 tahun ini masih mampu memberi saingan hebat kepada jenama-jenama pesaing. Menerusi model terbaru ini, Nissan telah menawarkan enjin V6 dwi-turbo 3.8 liter yang mampu menghasilkan 710 kuasa kuda serta 780 Nm. Sebuah angka yang sangat tinggi berbanding model Nissan GT-R yang biasa. Sistem brek daripada Brembo antara yang digunakan.

Meskipun berjaya menarik perhatian ramai menerusi rekaannya yang memukau, Nissan cuma mengeluarkan sebanyak 50 unit Nissan GT-R dimana tempahan untuk model ini sudah mulai dibuka sejak Disember 2018.

Harga yang ditawarkan buat model ini juga jauh lebih tinggi berbanding Nissan GT-R versi Nismo dimana Nissan GT-R50 ini sedia ditawarkan buat mereka yang berminat dengan harga sekitar €990,000 (~RM4.7 juta). Model ini bakal mula dihantar kepada para pembeli yang menempah seawal tahun 2021.

Pada tahun lalu Nissan rancang untuk melancarkan Nissan GT-R versi terbaru dengan versi hybrid atau elektrik sepenuhnya. Klik pautan di bawah untuk mengetahui lebih lanjut.

Nissan GT-R Versi Terbaru Mungkin Hadir Dengan Versi ‘Hybrid’ Atau Elektrik Sepenuhnya

Nissan Almera 2020 Buatkan Netizen Teruja Dengan ‘Body Kit’ Drive 68


Nissan GT-R50 Italdesign Bakal Mula Dijual Dengan Harga RM4.67 Juta

Sempena menyambut ulang tahun ke-50 model GT-R dan penubuhan syarikat, Italdesign bakal menghasilkan dan memasarkan model Nissan GT-R50 yang hanya akan dikeluarkan sebanyak 50 unit. Model ini juga akan tersedia dengan tiga warna pilihan iaitu kelabu, biru dan hitam.

Rekaan untuk model terbaru ini direka khas dengan pengubahsuaian model GT-R Nismo oleh pereka bentuk Itali yang profesional. Namun pengubahsuaian untuk menghasilkan model edisi khas ini agak rumit dan memakan kos yang tinggi kerana ianya akan dilengkapi dengan beberapa bahagian yang direka khas untuk model tersebut sahaja.

Nissan GT-R50 ini mempunyai enjin turbo V6 3.8 liter yang mampu menjana kuasa 710 kuasa kuda. Model ini juga akan mempunyai dua jenis gentian karbon dan panel instrument standar yang telah ditukar kepada unit digital yang sama seperti kereta di litar lumba. Nissan GT-R50 Italdesign ini bakal mula ditawarkan dengan harga $1.12 juta (RM4.67juta).

Baca lagi: Nissan GT-R50 Italdesign Mula Membuat Penampilan Di ‘Festival Of Speed’


Nissan GT-R50 Italdesign Mula Membuat Penampilan Di ‘Festival Of Speed’

Sebuah kejutan buat peminat automotif apabila Nissan telah melancarkan kereta prototaip terbaru mereka iaitu GT-R50 pada tahun ini di Festival of Speed.Model supercar yang mempunyai 710 kuasa kuda ini dikuasakan oleh engin V6 3.8-liter. Sistem brek model ini turut dibantu dengan sistem brek daripada Brembo.

Menariknya model ini turut menampilkan rekaan yang tampak moden dan futuristik dimana rekaannya telah direka berkonsepkan kereta keluaran Itali. Tonton video ini untuk melihat kereta konsep yang dikatakan kereta terpantas dunia apabila mula dilancarkan nanti.


Nissan Perkenalkan Model Berprestasi Tinggi, GT-R Nismo 2020

Nissan telah memperkenalkan satu lagi model berprestasi tinggi iaitu Nissan GT-R Nismo 2020 yang telah dikemaskini dengan peningkatan taraf penghasilan model ini yang diinspirasikan oleh model Nissan GT-R Nismo GT3.

Bahagian luaran model seperti bampar hadapan dan belakang, fender hadapan, bonet, bumbung, penutup but belakang dan spoiler belakang telah dinaik taraf dengan gantian setiap unit komponen yang diperbuat daripada gentian karbon.

Model yang telah dinaik taraf ini mempunyai enjin VR38DETT V5 turbo berkembar yang diambil terus daripada model Nismo GT3, kuasa 600hp dan 652Nm tork maksimum yang standard dan kotak gear klac-berkembar automatik enam kelajuan.

Kelengkapan cakera brek yang bersaiz 410mm di hadapan dan 390 mm di belakang akan memberikan kelajuan maksima 300 km/j dan ianya juga mampu berhenti dengan lebih cepat.

Untuk pengetahuan anda, model GT-R R35 ini merupakan model GT-R terlama dalam pasaran. Model yang diperkenalkan pada tahun 2007 ini sudahpun menjangkau 12 tahun di pasaran pada tahun ini. Sebagai perbandingan, model GT-R R33 dan R34 cuma berada empat tahun di dalam pasaran.


Nissan Secara Rasmi Lancar GT-R 2022, Hadir Dengan Dua Model Edisi Khas

Setelah pelbagai desas-desus menjadi perbualan peminat ‘supercar-killer’ dari Jepun, akhirnya Nissan mengumumkan pelancaran model baharu GT-R 2022 dengan dua varian baharu ‘T-Spec’ khas untuk pasaran Jepun.

Tidak banyak perbezaan berbanding model GT-R R35 terdahulu, kedua-dua model tersebut menggunakan brek carbon ceramic, spoiler carbon fibre, penutup enjin khas dan lencana eksklusif pada bahagian hadapan serta belakang kereta.

A post shared by VOCKET Car Club (@vocketcarclub)

Nissan GT-R Premium Edition T-spec hadir dengan reka bentuk dalaman yang eksklusif, roda aloi ‘Rays’ berwarna gangsa dan sistem suspensi yang membantu penurunan berat badan kereta. Manakala lebar keempat-empat roda telah diperluas bagi memberikan pengalaman pemanduan yang lebih lancar dan sensitif.

Manakala model GT-R Track Edition Engineered by NISMO T-spec pula memfokuskan pada peningkatan prestasi pemanduan dengan menggunakan bumbung dan penutup bonet belakang diperbuat dengan carbon fibre. Prestasi model ini telah tambah baik dengan teknologi NISMO.

Menurut kenyataan rasmi Nissan, hanya sebanyak 100 unit model edisi khas dirancang untuk dijual kepada pelanggan yang berjaya terpilih secara undian.

Model Premium Edition T-spec dijual pada harga ¥15,904,900 Yen (RM599,716) dan Track Edition Engineered by NISMO T-spec berharga ¥17,881,600 (RM674,250) sahaja.

Tidak dilupakan juga, kedua-dua model GT-R 2022 ‘T-Spec’ hadir dengan dua pilihan warna ikonik Nissan iaitu ‘Midnight Purple’ dan ‘Millennium Jade’.

Pada tahun lalu kerjasama antara negara Jepun dan Itali telah menghasilkan sebuah model GT-R R35 lebih moden pada tanda harga yang lebih mahal. Baca lebih lanjut melalui pautan di bawah.

Nissan GT-R50 Dilancarkan Secara Rasmi Dengan Harga RM4.7 Juta


Nissan Sedia Buang 4,300 Pekerja Dan Tutup Dua Buah Kilang

Bulan pertama bagi tahun 2020 belum sahaja berakhir dan nampaknya situasi yang berlaku pada jenama automotif Jepun, Nissan telah memberi gambaran syarikat ini bakal melalui tahun yang penuh cabaran.

Bermula dengan kehilangan Carlos Ghosn selaku bekas CEO Nissan yang melarikan diri kerana didakwa salah laku wang syarikat, seterusnya jenama ini dikejutkan dengan kenyataan beliau yang mengatakan Nissan dijangka bankrap dalam tempoh dua atau tiga tahun.

Terbaharu, Nissan dilaporkan bakal meneruskan pelan pengurangan kos syarikat mereka berikutan penjualan kereta Nissan yang kurang memberangsangkan di beberapa buah negara.

Berdasarkan pelan yang disebutkan, sebanyak 4,300 pekerja bakal disingkirkan manakala dua buah kilang bakal ditutup dimana pelan ini bakal mengurangkan kos operasi Nissan sebanyak ¥480 bilion (~RM18 bilion). Pelan pengurangan kos ini dijangka bakal diteruskan sehingga 2023.

Mengulas mengenai bekas Carlos Ghosn selaku bekas CEO Nissan, beliau kini berada di Lubnan dan sedang dalam proses perbicaraan mengenai dakwaan salah laku wang syarikat yang bakal membuatkan beliau dipenjarakan selama 15 tahun.

Situasi yang berlaku kepada Carlos Ghosn ini bukan sahaja membuatkan dirinya sukar bergerak bebas malah lebih memberi kesan kepada syarikat Nissan dimana beliau mula berkhidmat di syarikat ini sejak tahun 1999.

Kami kongsikan kepada lebih banyak laporan mengenai keadaan Nissan yang berlaku pada bulan ini.

Nissan Dijangka Bankrap Dalam Tempoh Tiga Tahun Lagi

Carlos Ghosn, Legenda Automotif Nissan Yang Menjadi ‘Penjenayah’ Dikhendaki Jepun


9 Tip Travel Di New York Buat Anda Yang Ingin Ke Sana

Kota Impian, Kota Kebebasan, Kota Epal Besar, Kota yang Tak Pernah Tidur. Pelbagai nama jolokan yang diberikan kepada New York City.

Kota New York (NY) merupakan sebuah kota yang seringkali muncul di kaca TV. Secara tak langsung Kota NY kerapkali sudah kita kunjungi di kaca TV.

Bagi perjalanan ke New York City (NYC), pengunjung memerlukan Paspot, Visa dan tentunya tiket penerbangan pergi-balik. Pengunjung perlu membuat permohonan visa lebih awal bagi memastikan dapat memperolehi visa sebelum tiba hari perjalanan.

Paling lewat tarikh permohonan adalah dua bulan sebelum perjalanan. Ini adalah kerana permohonan perlu dilakukan secara online, dan pemohon akan dipanggil untuk proses temuduga.

Sekiranya semuanya berjalan lancar, pemohon akan diberikan visa di antara 1-10 tahun. Permohonan lebih awal perlu dilakukan bagi memastikan pemohon tidak putih mata sebab tidak diberikan visa.

Terdapat pelbagai sebab visa tidak dikeluarkan. Antaranya adalah faktor nama. Kerajaan US kadangkala adalah sedikit dramatik dan sarkastik terhadap nama-nama tertentu.

Setibanya di US, pengunjung akan diperiksa sekali lagi bagi memastikan Visa adalah sah dan sebagainya sepertimana di negara lain juga. Sekiranya terdapat keraguan dan sebagainya, anda perlu pergi ke pejabat pemeriksaan lanjut bagi proses pemeriksaan selanjutnya.

Kebiasaannya, anda hanya perlu menunggu lebih lama bagi proses pengesahan.

Terdapat dua lapangan terbang utama untuk pengunjung ke NYC, satu di JFK dan satu lagi di New Jersey. Lapangan Terbang JFK mempunyai beberapa terminal bergantung kepada jenis syarikat penerbangan. Sekiranya pengunjung menaiki British Airways, akan tiba di Terminal 5.

Begitu juga untuk perjalanan pulang, pengunjung perlu mengetahui penerbangan apa yang akan dinaiki dan harus mengetahui terminal yang betul untuk pelepasan.

Rancang perjalanan dengan lebih awal dan tiba di lapangan terbang sekurangnya 2 jam lebih awal bagi mengelakkan terlepas penerbangan pulang atau ke destinasi seterusnya.

Pengunjung boleh terus check in di kaunter penerbangan atau melalui porter yang terdapat di pintu masuk. Sekiranya menggunakan perkhidmatan porter, anda perlu memberikan tips yang berpatutan bergantung bilangan beg dan servis yang diberikan. US merupakan kota tips.

Setibanya di NYC, sistem jalanraya di sana adalah berlainan daripada sistem yang digunakan di Malaysia. Sistem jalanraya adalah berbentuk grid.

Untuk ke sesuatu tempat, pengunjung perlu menghafal Street dan Avenue. Biasa di Malaysia tahu nama jalan sahaja, tetapi itu pun belum pasti lagi jalan tersebut berada di mana.

Sekiranya di NYC, anda dah boleh agak berapa blok akan sampai ke lokasi berdasarkan bilangan Street dan Avenue.

Tempat yang wajib dilawati seberadanya di NYC adalah Times Square, Central Park, Brooklyn Bridge, Fifth Avenue, Statue Of Liberty, Rockefeller Square, Empire State Building dan juga WTC Memorial Park.

Pengunjung juga boleh menaiki teksi dan juga subway yang boleh didapati di mana-mana sahaja sekitar New York. Sekiranya pengunjung memilih untuk menaiki teksi, sila sediakan wang tambang beserta tips untuk pemandu teksi. Kota New York adalah kota tips.

Untuk ke destinasi yang lebih jauh, anda boleh menaiki subway.

Sebelum memulakan perjalanan di Malaysia lagi, pengunjung perlu membuat sedikit kajian berkenaan cuaca di NYC. Ini adalah NYC merupakan negara empat musim.

Jangan hanya memakai t-shirt dan jeans sekiranya cuaca sejuk. Kasut juga perlu bersesuaian bagi keselamatan pengunjung.

Kebiasaannya sekiranya cuaca sejuk dan bersalji, pengunjung perlu memakai kasut dengan tapak yang grip agar tidak terjatuh dan menyebabkan kecedaraan.

Muat turun aplikasi Weather Forecast, bagi mengetahui cuaca harian apabila berada di NYC. Ini membantu pengunjung membuat keputusan yang tepat berkenaan pemakaian dan juga menyediakan patung atau baju hujan sekiranya didapati hujan pada hari tersebut.

Kebanyakan penduduk di NYC bergerak secara berjalan kaki atau menaiki subway. Oleh itu, weather apps sangatlah penting dalam merancang perjalanan seharian di Kota NYC.

Baca: Tinggal Di USA, Wanita Sabah Ini Senaraikan 10 Perkara Pelik Di Sana

Central Park merupakan Taman di dalam Kota. Central Park merupakan taman yang agak luas. Sekiranya hendak berjalan kaki diseluruh taman boleh memenatkan.

Sayang sekiranya tidak dapat tengok semua lokasi menarik di dalam Central Park. Belanjakan sedikit wang menaiki beca atau kereta kuda mengelilingi Central Park.

Jika menaiki beca, anda boleh berhenti di lokasi menarik untuk mengambil gambar kenangan. Harga untuk menaiki beca atau kereta kuda boleh dirunding dan harga adalah sekitar USD35-70. Jangan lupa untuk tambah tips.

Central Park merupakan sebuah taman yang agak besar, sekiranya pengunjung memilih untuk berjalan kaki, masa yang perlu diperuntukkan adalah lebih kurang separuh hari.

Sebelum memulakan perjalanan pastikan telah memeriksa cuaca melalui weather apps dan juga memakai pakaian dan kasut yang bersesuaian.

Jangan lepaskan peluang bergambar kenangan di lokasi penggambaran Home Alone dan banyak lagi lokasi penggambaran yang pernah dilakukan di Central Park.

Adalah dinasihatkan pengunjung untuk membeli tiket secara online, bagi menjimatkan masa beratur di kaunter tiket. Sekiranya musim cuti, line untuk membeli tiket, menaiki feri adalah sangat panjang.

Untuk ke Staue of Liberty anda akan menaiki feri. Dalam perjalanan pulang akan singgah di Pulau Ellis, di mana terletaknya imigresen yang mendaftarkan semua imigran yang migrasi ke NY.

Terdapat beberapa jenis tiket Statue Of Liberty, sekiranya hendak naik ke Crown Statue, tiket adalah pada harga berlainan dan limited. Pengunjung perlu membeli tiket lebih awal.

Baca: 7 Tips Selamatkan Diri Oleh Lelaki Melayu Yang Pernah Sesat Di Gurun Amerika

Broadway adalah salah satu persembahan yang wajib tonton seberadanya di NYC. Persembahan teater yang mantap di NY.

Tiket boleh dibeli melalui aplikasi di telefon atau terus di kaunter. Buat sedikit kajian teater yang menarik minat anda, kerana setiap teater menayangkan teater yang berlainan.

Phantom of The Opera, Madagascar, Something Rotten merupakan antara Broadway yang menerima kunjungan paling tinggi.

Sekiranya anda ingin mendapatkan tiket pada harga yang lebih murah, anda boleh beratur seawal jam 9 pagi sebelum kaunter tiket dibuka untuk mendapatkan tiket pada harga yang sangat menarik.

Alhamdulillah, populasi muslims dan juga makanan halal adalah agak menakjubkan di Kota NY. Terdapat banyak Halal Cart, yang menjual makanan halal di sepanjang jalan.

Sekiranya mahukan makanan Thai. Anda boleh kunjungi Restoran Amina Thai di Queens. Makanannya sedap, tetapi lokasi adalah di luar NYC.

Anda memerlukan kenderaan untuk ke restoran Amina Thai. Tetapi berbaloi sekiranya dah hampir seminggu tak menjamah makanan Asia.

Di NYC juga anda boleh membuat penempahan hotel yang mempunyai kitchenette, untuk memasak dan sebagainya ketika berada di sana. Boleh menjimatkan belanja dan juga menepati selera masing-masing.

Baca lagi: Wanita Sabahan Ini Habiskan 3 Bulan Travel Sejauh 4000km Di USA Dan Merentas 4 Zon Masa


Nissan Skyline R34 GT-R, Legenda JDM Yang Semakin ‘Mahal’ Walaupun Cecah Usia 20 Tahun

Nissan Skyline R34 GT-R (R34) merupakan salah satu kereta lagenda JDM (Japanese Domestic Market) yang masih menjadi rebutan orang ramai di seluruh dunia. Kereta ini telah menaikkan nama negara Jepun di dalam dunia permotoran dan turut dikenali sebagai Godzilla  kerana kemampuannya untuk memberikan saingan sengit di dalam trek perlumbaan.

Kereta R34 telah menjadi sebuah kereta ikonik dunia apabila model kereta ini telah digunakan pada permainan video seperti Gran Turismo dan Need for Speed yang mempunyai hampir 20 juta pemain di seluruh dunia semenjak tahun 1999.

Angka peminat kereta R34 melonjak naik lagi apabila model kereta ini digunakan dalam francais filem Hollywood, Fast and Furious pada tahun 2001. Kereta ini menjadi lebih terkenal apabila kereta ini dipandu oleh mendiang Paul Walker yang merupakan salah satu ikon.

Menurut GTR-Registry terdapat kira-kira 11,578 buah Nissan Skyline R34 GT-R yang telah dihasilkan sepanjang tahun 1999 sehingga 2002. Kereta legenda ini hanya dijual secara rasmi di pasaran Jepun dan beberapa varian khas terhad untuk pasaran UK, Singapura, Hong Kong dan New Zealand sahaja.

Tidak dapat bayangkan jika pengeluaran model kereta ini dilanjutkan 2 atau 3 tahun lagi, sudah pasti akan ada varian khas untuk pasaran Malaysia.

Walaupun kereta R34 ini sudah menginjak usia 22 tahun pada tahun ini, harganya masih tetap mencecah ratusan ribu ringgit. Melalui hasil carian pada Facebook Group atau laman web menjual kereta, rata-rata kereta ini dijual dengan harga enam angka.

Disebabkan kereta, spare-part dan aksesorinya yang sukar dicari di pasaran, jadi tidak terkejutlah bila harga kereta ini kian meningkat dari hari ke hari disebabkan permintaan yang tinggi dikalangan peminatnya.

Pada minggu lalu, peminat-peminat kereta lagenda R34 meluahkan rasa sedih apabila gambar-gambar sebuah R34 berwarna biru terlibat dalam satu kemalangan tular di media sosial dan aplikasi WhatsApp.

Kemalangan itu berlaku disebabkan kereta R34 terbabit mahu mengelak sebuah lori yang mahu membuat pusingan u-turn secara mengejut lalu kereta tersebut melanggar pembahagi jalan.

Insiden tersebut telah mengakibatkan bahagian kanan hadapan kereta hancur remuk. Sekali lihat, kereta R34 tersebut boleh dikatakan sebagai total lost.

Mengikut maklum balas dari pihak-pihak yang berpengalaman, mereka menyatakan kereta tersebut masih boleh dibaik pulih semula atau dileraikan untuk dijadikan spare-part.

Jika pemilik kereta mahu membaiki semula kereta tersebut dengan kos anggaran boleh mencecah ratusan ribu ringgit disebabkan kesukaran untuk mendapatkan barang-barang spare-part. Jumlah kos itu umpama boleh beli sebuah kereta Nissan Skyline R34 GT-R yang lain.

Namun, berita yang kami terima kereta R34 tersebut tidak total lost dan enjinnya masih berfungsi dengan baik. Jadi kos untuk membaiki kereta tersebut sedikit berkurangan.

Ramai peminat-peminat kereta Godzilla menjangkakan harga kereta ini akan meningkat lebih tinggi lagi pada masa akan datang. Menurut Greg Anagnostopoulos, pemilik kedai pakar restorasi pelbagai model Nissan Skyline terletak di New York berkata, “Pada tahun 2024, kereta R34 boleh dipandu secara sah di Amerika Syarikat tanpa sebarang kebenaran khas. Peminat kereta ini akan menyedari betapa berharganya kereta Skyline bukan hanya dari segi sejarah tetapi dari segi budaya dan artistik yang akan mendorong harga kereta menjadi lebih tinggi.”

“Apabila kereta ini berumur 25 tahun nanti, kita akan lihat harganya akan meningkat lebih tinggi berbanding model-model Skyline yang sebelumnya,” tambah Greg.

Baca kisah seorang lelaki yang sanggup menjual kereta milik Nissan GTR miliknya untuk menampung dana kerja amal melalui pautan di bawah.

Lelaki Ini Sanggup Jual Nissan GTR Miliknya Untuk Biayai Dana Kerja Amal

‘Jangan Lupa Saya Kalau Saya Tak Ada Dalam Syurga’ – Firdaus Wong Sebak Terima Ford Ranger ‘Off-Road’

Lelaki Ini Kongsi Pengalaman Cipta Speaker Khas Untuk McLaren Senna


Nissan Tampil Dengan Model GT-R Edisi Khas Hasil Sentuhan Naomi Osaka

Selama hampir 11 tahun berada dalam produksi, Nissan tidak melakukan apa-apa perubahan yang besar pada penampilan kereta sports GT-R (R35).

Nissan telah memperkenalkan barisan GT-R edisi khas dengan unit penghasilan yang amat terhad berikutan perjanjian yang telah dibuat di antara pihak Nissan dengan pemain tennis Grand Slam iaitu Naomi Osaka.

Naomi Osaka yang merupakan pemain tennis kelahiran Jepun yang berusia 21 tahun telah membantu Nissan memilih penampilan akhir GT-R dengan tiga pilihan warna iaitu Brilliant White, Meteor Flake Black Pearl dan Midnight Opal.

A post shared by  Naomi Osaka 大坂なおみ (@naomiosakatennis) on Nov 12, 2018 at 4:55pm PST

Nissan turut melengkapkan penghasilan GT-R ini dengan ‘spoiler’ belakang jenis dry carbon dan plet emas di bahagian ruang enjin, manakala ruang kabin pula dihasilkan dengan tiga pilihan warna trim.

Model GT-R edisi khas yang bakal dihasilkan berdasarkan varian Premium, dengan unit penghasilan yang amat terhad sebanyak 50 unit sahaja dan hanya boleh didapati di Jepun dengan harga jualan yang bakal diumumkan pada bulan hadapan.

Anda mungkin telah melihat sendiri bagaimana rupa sebenar GT-R50 yang dihasilkan dalam unit terhad itu, namun bagi mereka yang ingin mengekalkan imej R Godzilla yang asal, mereka boleh mendapatkannya di Jepun.

#RealDeal. Nak dapatkan handphone power 8GB RAM + 128GB Storage? Jom tonton video ini.


Nissan Tawarkan Rebat Tinggi Bagi Kesemua Model Sempena Kadar Sifar GST

Edaran Tan Chong Motor Sdn Bhd (ETCM) pada minggu ini mengumumkan promosi khas bagi kesemua model kereta Nissan sempena musim perayaan yang bakal tiba beserta dengan perlaksanaan sifar cukai barang dan perkhidmatan (GST). Promosi masa terhad ini bakal dilangsungkan ETCM sepanjang bulan Jun ini.

Antara model yang berjaya ditawarkan pada harga dengan diskaun yang tinggi adalah Nissan Navara 2.5LV yang ditawarkan dengan rebat mencecah RM15,000 menjadikan model ini ditawarkan pada harga RM89,595.12. Berikut merupakan beberapa model lain yang ditawarkan sempena promosi Aidilfitri ini.

Tidak hanya menawarkan rebat, ETCM turut menawarkan hadiah menarik buat pembeli bertuah berupa kerusi urut uLove daripada jenama OSIM bernilai RM19,998 beserta hadiah-hadiah lain bernilai RM450,000.

Buat anda yang ingin bergaya dengan kereta baru bersempena musim perayaan ini dengan rebat diskaun yang tinggi, mungkin ini masanya anda dapatkan daripada Nissan Edaran Tan Chong Motor Sdn Bhd (ETCM).


Nissan Tutup Kilang Pengeluaran Kereta Secara Serentak Di Indonesia Dan Barcelona

Sejak Carlos Ghosn selaku bekas CEO Nissan mengundur diri daripada Nissan serta melarikan diri keluar daripada Jepun, dapat dilihat situasi syarikat ini semakin merudum.

Situasi menjadi lebih sukar buat Nissan yang sebelum ini berada diambang bankrap terkesan dengan kehadiran wabak COVID-19 sekaligus memberi impak besar buat kesemua syarikat automotif.

Dalam usaha menyelamatkan Nissan serta memastikan syarikat ini mampu bertahan dalam tempoh yang panjang, Nissan menerusi pelan penstrukturan terbaru telah memilih untuk menutup kilang mereka di Barcelona, Sepanyol serta di Indonesia.

Keputusan yang dibuat ini bagi memastikan syarikat ini terus bertahan ini walau bagaimanapun telah mengundang protes di kalangan para pekerja di Barcelona.

Dilaporkan para pekerja tampil menunjuk perasaan dengan membakar tayar di hadapan kilang yang sudah beroperasi lebih empat dekad yang sekaligus memberi kesan kepada 23,000 pekerja di kilang tersebut.

Kilang di Jakarta, Indonesia juga turut ditutup dimana syarikat ini memilih untuk mengurangkan penawaran kereta di peringkat global serta mahu memfokuskan pengeluaran kereta di peringkat ASEAN melalui kilang di Thailand.

Dalam pada itu, Nissan turut tampil dengan sebuah video teaser terbaru menampilkan 12 model terbaru daripada pelbagai segmen yang bakal dilancarkan sepanjang 18 bulan ini. Sama-sama kita nantikan nasib syarikat Nissan sama ada syarikat ini mampu mampu terus bertahan atau sebaliknya.

Ketahui lebih lanjut mengenai legend automotif Nissan iaitu Carlos Ghosn yang kini menjadi penjenayah dikhendaki di Jepun.

Carlos Ghosn, Legenda Automotif Nissan Yang Menjadi ‘Penjenayah’ Dikhendaki Jepun

‘Rahsia’ Bagaimana Bekas CEO Nissan Larikan Diri Dari Jepun Akhirnya Terjawab

Nissan Sedia Buang 4,300 Pekerja Dan Tutup Dua Buah Kilang


Nissan xStorage: Power Bank Khas Buat Kediaman Anda

Jika sebelum ini hanya Tesla yang merupakan syarikat kereta yang memfokuskan kepada penjimatan tenaga elektrik untuk rumah, kini tiba giliran Nissan untuk memperkenalkan Nissan xStorage.

Power bank daripada Nissan ini membolehkan anda menyimpan tenaga dengan mengecas ketika luar waktu puncak, dan seterusnya digunakan pada pelbagai peralatan elektronik harian.

Seperti alat penyimpanan tenaga yang lain, xStorage menjana tenaga melalui solar dan seterusnya dapat digunakan untuk mengecas kenderaan, mahupun untuk digunakan pada peralatan elektronik ketika tenaga elektif terputus ketika rumah mengalami gangguan bekalan elektrik.

Apa yang lebih menarik, Nissan juga akan menyertakan aplikasi khas untuk xStorage membolehkan pengguna memantau penggunaan tenaga yang digunakan disimpan.

Berdasarkan laporan daripada Nissan, xStorage bakal mempunyai kapasiti sebanyak 4.2kWh dan akan mula dijual dengan harga bermula dengan $4622.


NIVEA Terima Pengiktirafan ‘Malaysia Book of Records’, Raih Penyertaan Terbesar Dalam Cabaran Anti Bintik Hitam

NIVEA telah menerima pengiktirafan dari “Malaysia Book of Records” untuk Penyertaan Terbesar dalam Cabaran Anti Bintik Hitam di mana ribuan rakyat Malaysia memberi testimoni positif terhadap ujian dan bukti revolusi NIVEA LUMINOUS 630.

Malah, lebih dari 90% pengguna sebenar produk bersetuju dengan kandungan terobosan LUMINOUS 630 yang sangat efektif dalam melawan bintik hitam.

Bukan itu saja, dalam satu tinjauan di kalangan pengguna tempatan, NIVEA menerima maklum balas yang menakjubkan di mana 99% bersetuju bahawa produk itu membantu memberikan mereka kulit yang tanpa cela dan berseri.

Menurut Pengurus Serantau untuk Beiersdorf Malaysia & Singapura, Encik Ng Hock Guan, anugerah dan pengiktirafan yang diterima itu khas buat semua pengguna sebenar NIVEA LUMINOUS630 di Malaysia.

En. Ng juga berkongsi bahawa Nivea Luminous 630 adalah hasil dari 10 tahun kajian yang mendalam dan melalui proses pengujian 50,000 molekul oleh saintis kulit di Jerman.

Nivea Luminous 630 Anti Dark-Spot Serum merupakan ciptaan anti bintik hitam terobosan yang dirumuskan untuk mengurangkan bintik hitam, garis halus dan meningkatkan keserian dalam masa 2 minggu tanpa merosakkan kulit.

Rangkaian NIVEA LUMINOUS 630 Anti Dark-Spot Serum boleh didapati di semua cawangan Watsons. Untuk maklumat lanjut, sila ikuti www.facebook.com/mynivea atau layari www.nivea.com.my.


Kamera Kecil Ini Boleh Terbang Melalui Pergelangan Tangan Seperti Sebuah Dron

Perkenalkan Nixie, sebuah concept kamera boleh-pakai di pergelangan tangan yang mampu terbang seperti sebuah dron. Dipakai seperti seutas jam tangan, anda boleh mengambil gambar selfie tanpa bantuan sesiapa lagi. Nixie semakin menjadi realiti selepas menjadi finalis dalam pertandingan Make It Wearable yang dianjurkan oleh pihak Intel, sebuah syarikat penghasilan semiconductor terbesar di dunia.

Buat masa ini Nixie masih dalam proses penambahbaikan. Menurut Christoph Kohstall, pengasas Nixie, mereka kini dalam tempoh percubaan untuk menjadikan kamera ini mampu mengikut pergerakan tangan seseorang. Ini membolehkan Nixie terbang mengambil gambar dalam apa jua keadaan dan seterusnya kembali semula ke pergelangan tangan seperti sebuah boomerang.

Masa akan menentukan sama ada ini adalah masa depan kamera atau pun tidak. Kongsikan pendapat anda bersama kami.